text:
Fiji's Family Network
Views: 36160
Vinaka vakalevu na sere Adi Unaisi. dou bula vinaka taucoko na lewe ni soqosoqo. Vakanuinui vinaka tu yani vei kemudou yadudua kei na nomudou matavuvale ni dua na mua ni macawa vinaka qo ena kena marautaki tiko na kena tu vaka i koya na noda matanitu.
Happy Fiji Day!
Vinaka vakalevu na vakatagi sere tiko Adi Una,na kemu lewe ni lovo na dalo vavi,palusami kei na vuaka sa vakau yani vena UPS lolz.Bula vinaka Kai Mike vinaka vakalevu na vakanui2 vinaka tiko HAPPY FIJI DAY PEOPLE OF THE WORLD LETS CELEBRATE.
Ni bula vinaka kece sara mai!....Sa kele mai na Alaskan Air Bulou T..sa tala mai ia na dalo..kailaaa!!Au toroga na rourou qai rotou tukuna ni sa tawana o koa na pilot..hihihihhi!!
Hahaha laiva yani me mila na gusui Pailate kaikaila iko bula2?,sa mosi toka qo noqu hurt niu sini lai Fiji Day ni kua.Ni mataka ena caka na Fijian Combine Services ka na liutaka kina na Polotu o JGTT yah lolzz.Ok Adi Una se dua mada na kena noon nap daru qai mai kana waite okaij??.
Ni bula vinaka kece sara mai!!Io Bulou T!!au bulabula tiko qo ia sa da vosota tokaga na mate koisi gona..kailaa!!Sa tukuni mai ni a kania dodonu saraga o pailate na rorou gona..hihihihi!! Weileiiiiiiiii...sa awa na na viliutaki qore bi TTovata Jayse..Vinaka TTovata Jayse!Ni qarauna ga me kuni dirika cala na kaukamea o koa..ahahahah!!Ni tukuna ga mai na vanua e bai biu toka kina na waite qore...meu se lei vakacara mada..ahahaha!!
Ae..ni bula vinaka kkece sara tale mada!Solegi kimami tu qo na waicevata but it is warm ni warai na cagi..Mataka lailai sa bau cagi2 saraga......sa da lokini toka la qo ena loma ni vale...
Savu tu ani qo na noqu i loloma levu sara vi kemuni kecekece sara kei na nomuni dui matavuvale kece sara..
Veivotai tiko ga ani qo vena Santas' Glasshouse Studio..lols!
© 2012 Created by Matavuvale Admins.


c: text/html

text:
Fiji's Family Network
Views: 254
Nu sa bula vinaka a wekaqu mai Vanuaseu,
Meu vosoji saka niu mai curu botolaki tu ena omudou tabana iei,ia,e meca vinaka baleta eta na boka kina eso a wekada ghina vakadra.
A yacaqu ko Setareki Soko mai Ono i lau,a qou koro ko Nukuni ena odra ijikojiko a Gone turaga ai taukei Naduruvesi.
A yacaqu kei na vuni yavaqu/daligaqu(ona i vosavosa era dau kaya a tua kei na ta) e lako yani mai na Vanua Turaga ko Vanuaseu...A Setareki e a kau yani mai Vulaga ka laki vakatokayacataki kina ai ka va ni tukaqu ena dra vaka Nasaqalau/Vulaga,ka,kauta yani ko Rorovakabelo....Sa laki karua ni taba tamata mai vei tukaqu sa qai mai biu kina a yaca iei'Vakacoqo'...a ona i balebale.....vakanoqonoqo me vakarau coka........tawa macala ga a coka tamata i Rorovakabelo se coka bose.....au a vakasaqara matua meu boka seu sema kina koro cava...ia,sa boka vakalailai ka sa qai vo meu na boka vakalevu sara.
Ko Laijiasa(Toka) a luvei Rorovakabelo mai Ono,ia,a tawa rawa sara ni yaco yani ki Vanuaseu ena gauna sa vakasoloni ira kina a ona kawa a matapule iei,me vaka iratou a dra mai Kamali(Moce) kei ratou ka sa Tui toka mai Vanuaseu(Vunikoro)....Ka sa mani taura ga a itutu vaka matanivanua wei Tui Ono ko ira a kawa i Rorovakabelo mai Ono.
A yaca a Toka ka biu vei Laijiasa,a yaca ga ni koro se jikojiko wei Rorovakabelo mai Naividamu........seu dai beka?Sa mai yaco a vosa ni vei talatala kei na veiyalayalaji ena matavura mai Naseavou vei rau a veitacini turaga iei ni rau sa vakarau vei talatala.......ka rau kaya vata....'Me taru laki dui turaga ena vanua taru na laki cabe kina'....laki cabe a ona ka matua ki Matuku,ka,laki yacadratou kina a kawa vakaTui Matuku a 'Mocevakaca' baleta e sa rui vanua ni valu ka levu kina a namu. Tawa mani laki valata sara ko Rorovakabelo(Saumaiwaqa)a meca ka dodonu me laki valata ki Vulaga........me laki taroga a isau ni dra ni ona momo ka mate mai Vulaga.....ka ona cakacaka voli ai balebale ni yacana Ro a belo ka ....!
Au sa yala mada iei me laki vica mada mai a lewe ni pikilau me vakayavi...........TBC.
Sa loloma yani ko Papiloni.
Ke dina na i tukutuku oqori e se laurai votu tiko ga ni kua na kena matanavotu vei iratou a kena kawa. E dina beka ni keitou sega ni rawata soti na laki vosa. Io , ena vuku ni kena tu taki na vakacabe lotu e ratou se ia tiko ga ena gauna ni kua na kena kawa na kena cakacaka taki na vakacabe lotu. Na vanua cava ga e ratou tiko kina na kawa nei Tua Josua, e laurai tiko ni ratou se tutaka voli ga na cakacaka ni vakacaberi na lotu se vakavu soqoni vakalotu. Vinaka vakalevu. Meu tukuni au mada. Ko Lasarusa Volanaba. Na tamaqu ko Epi ka tinaqu ko Sega. E ratou a toki mai ki 9 miles ko Na kei Ta ka keitou a mani mai bula cake mai kina. E ratou tu taka sara vakaukauwa ko ratou ko Tua Taniela kei Tua Mo kei Ta kei Ta Vili na kena saga me tauyavu taki na vale ni Lotu mai Navuloa. Toki mai ki Nadi sa tiko kina ko Momo Luke Sokilau, nona cakacaka tale tiko ga na tauyavu taki vale ni lotu mai Nadi(tekivu mai Qalela e Votualevu ka keitou laki veitokoni taka vata na kena sagai me duri ko Taiperia mai Nasoso). Ko Ta e a lewe ni kena tutaki na tauyavu taki ni vale ni lotu mai Matavolivoli, Nadi(ka mani cava toka kina na nona veiqaravi, Io, au kila ni a muri koya mai na i boi vakaturaga nei Tua Josua, ea qai kaciva e dua na soqo vakaitamera mai vale ka keitou qoro ena levu ni nona rogo ka kilai levu ko Ta). Ko Ta Vili e sa talatala voli noda lotu wesele mai Viti, io, ni se bera mada oya, e a sa dau veiqaravi voli ga e na scripture union kei na Christian Fellowship). Ko Nei Mere Reki e tiko voli e Redbank, ka bau dua ko ko koya e otiva na Viti kei wasa Pasifika ka yacovi Ositerelia mai na nona i gu ni cakacaka vakaradini talatala kei na vakacabe lotu. Ko Ta Jone Weleikabara, ea paralasi ena qito ka mani vuki kina me lotu Seventh Day, io, ea nona cakacaka voli mai Suva na translater vei ira dau vunau vaka vavalagi e Suva kei na veiyasai Viti. E sega ni vakavulici vei kedatou e sa tu oti tu ga ena noda dra baleta ni keda kena kawa. Na vanua cava ga e datou tiko kina na kawa nei Tua Josua. E laurai ni sega tale ni dua ka e datou na vakasaga tiko, tou na ia tiko ga na vakacabe lotu. Ko ira era kilai ni dauqito e kainaki ni ra kawa ni dau qito. Ia koi kedatou tou sega ni kilai ni da tou kawa ni dau qito. Io e dau kilai ni datou kawa ni vakacabe lotu. Mo noda tou vata na loloma kei vakacegu ni Noda Kalou levu Ko Jiova kei Jisu Na noda Turaga. Ko Lelean e tiko kina na kedatou i vakananumi tudei. E vaka yacani tu ko Tua Josua kina dua na bure ni vuli mai kea. Ko Matei( kena vakabalavu Mateinaniu). Au sa loloma sara tu yani vei vei kedatou kece sara na lewe kawa bula qo ka. Ke mani tiko tale eso na i talanoa me qai semati mai. au sa bau kaya ga yani na ka au kila kau vakabauta tu. Au sa loloma levu yani. Moce mada
© 2012 Created by Matavuvale Admins.

robotstxt: allowed

filter: keep


text:
E KEREA na lewe ni koro mai Vugalei mai Tailevu me kau laivi na kena dau vakatotolotaki ena dua na aua na gauna, ka sa cici tiko mai oqo ena loma ni va na yabaki.
Vakaraitaka o Ratu Emosi Tuinakelo ni sega ni vinaka vei ira na tu vakavanua na vakasama qo, ka dau tekivutaki tiko ena vula o Okotova me laki cava yani ena Janueri. Tukuna o koya ni ra vinakata ga na kena esa vakarautaka mai na Kalou oya na gauna kei na rarama ni mata ni siga.
Tukuna ni ra dau sega ni vakarautaki ira vinaka na gonevuli ena mataka lailai me ra dau kua ni bera na laki vuli.
Ena so na gauna se buto na vanua me ra sa dau gole e vuli, kevaka e yawa mai vale na nodra koronivuli, e kaya o Ratu Emosi.
Era kerea talega na lewenikoro mai Vugalei me na kakua ni vakatarai na nodra vakamau vata na tagane kei na tagane, se e dua na yalewa vua tale e dua.
E vakadeitaka talega o ira na lewenikoro mai Vugalei ni sega soti ni vinaka na kena maketetaki tiko o Viti ena tabana ni saravanua ena vuku ni vakamau.
Eso na gauna era tukuna mai Vugalei ni oqo ena vakabulabulataka tale na nodra gole mai na vakasalewalewa me ra dau mai vakamau e na noda vanua se vei ira na veiwatini vakayalewa me ra mai vakamau ena noda vanua.
Era vakaraitaka ni dodonu talega me na vakabibitaki na noda veivakaliuci ena vuku ni Bose Levu Vakaturaga kei na noda vakabibitaki na veika e vauci keda na kawa i taukei ena vuku ni noda i tovo kei na i vakarau. Mai na koro o Tobuniqio, vakaraitaka na Roko Tui Tailevu ka sa vakacegu o Ratu Emori Latitoga ni sega ni dua na ka e matata ka me vakadinadinataki vei keda na i tubutubu ena vuku ni nona kaya tiko na Minisitiri ni Vuli ni sega ni saumi e dua na ka vei ira na luveda ena vuku ni vuli mai na Kalasi Dua me yaco ena Kalasi 8. E vakaraitaka ni levu na i tubutubu mai na noda veikoro era sa nanuma saraga ni sa saumi kece saraga na veika e dodonu me da sauma na i tubutubu ena vuku ni vuli. Ka nodra i tavi ga me ra kauti ira na luvedra ki vuli, ia na gauna e dau lavaki tale mai kina eso na ka me saumi mai koronivuli e sa dau vakavuna na nodra sa sega ni vakaotia na nodra vuli o ira na gone.
Oqo e dua talega na vuni kena levu tiko na biu vuli dole, ka ra sa mai tu ga e nakoro ka sa yaco ekeya na nodra sasaga me ra tamata rawa ka ka cakacaka vinaka ena veisiga ni mataka. E kaya talega e dua na lewenikoro mai Tobuniqio o Taniela Colavi ni levu na gauna e sega ni dau votai vakavinaka na sikolosovi vei ira na luveda.
Vakaraitaka ni so na luvedra na cakacaka vakamatanitu e dau soli vei ira na sikolosivi ka tu talega eso na gone vuku, ia e sega ni rawa ka vinaka sara na nodra i tubutubu e qai sega ni soli vei ira na sikolosivi.


text:
SA koto oqo e ra na i tukutuku e baleta na vakata kawa i Salakova mai Lamiti e Gau. E i balebale na Salakova, aya na nona sa lakova na tuakana ki Malawai. Ko Lamiti e oka e na Tikina makawa o Vanuaso ka bati talega kei Gau.
E vakaraitaka o Waisake Talaiasi mai na vanua o Nakorosago se na koro o Nananu, e na Tikina o Vatukaloko e na yasana vakaturaga o Ra ni kena kawa era cadra mai kina era dewa mai kina e so na yaca rogo ka ra veiliutaki tiko nikua me vakataka na gone turaga na Paraiminisita o Voreqe Bainimarama kei iratou na tuakana kei na tacidra.
Oqori na kawa e dewa mai vei Laisenia Vateitei mai na i kalima ni luvena o Eremasi Cama ka tamadratou na veitacini o Maraia, Lice, Selai Liku kei Aisake Qiokata.
Na tuva kawa oqo e oka kina o Lice e dua na qasenivuli vakacegu e liu ka tinadra na Paraiminisita enma noda vanua o Komodoa Voreqe Bainimarama, Saiasi Koroi ka dau vuli sere rogo e na matasere levu ni Lomaiviti ka a luvu e na waqa ni qoli e Nasilai, kei koya e gone vua ka dau lagasere e liu e na mataqiriqiri na Tauvu Group ka sa i Talatala tiko e na gauna oqo o Simione Koroi ka dau lagasere kei Josaia Waqa ka a luvu e na waqa na Kadavulevu.
E kaya o Talaiasi ni a vakawati o Laisenia Vateitei kei Sreima Ganova ka lima kina na luvedrau.
Oqori ko Rusila Aditora, Selai Liku, Waisale Veilecayaki kei Eramasi Cama.
Rau mani veiwatini o Rusila Aditora kei Ilaisa Sekamisi ka luvedrau kina o Eremasi Cama, Eliki Nukutabu, Aisake Bole kei Anaseini Veiba.
Ia, vei Selai Liku a watina o Sitiveni Vivita ka luvedrau kina o Merewalesi Lewamoqe, Asinate Toko, Anaseini Laweibau kei Arivakasati Niumataiwalu.
Vei Waisale Veilecayaki a luvena kina o Josevata Bola, Solomone Vubaya, Maca Vesikula, Elaisa kei Eseroma Sova. Na i ka va ni luvei Laiseni Vateitei ko Kelera Rokowati a watina o Taito Raulun ka ono na luvedrau o Mere Naioba, Temalesi Vakanawa, Unaisi, Latileta, Sereana Tamoi kei Aisake Qiokata.
Ia, ko Eremasi Cama ka luvei Vateitei rau a vakawati kei na dua na marama ni Samoa ka luvedrau kina o Reapi, Makereta Jiupili Tagicakibau, Sereima Ganova kei Lice.
Ko Eremasi Cama Naba 2 na luvei Rusila kei Sekamisi a vakawati kei Selai Liku ka luvedrau kina o Taina Toka kei Timoci Serukalou.
Ai karua ni wati Eremasi Cama e dua na marama ni Burelevu ko Mereoni ka lima na luvedrau
Ilaisa Sekamisi, Jone Bogidua, Peni Bolatolu, Aporosa Vakanawa kei Mereamo Wati.
Ia, vei Eliki Nukutabu e a sega na luvedrau kei na watina na marama ni Kadavu.
Ko Aisake Bole rau a veiwatini kei Milika Wati ka luvedrau o Mereia, Siteri, Ame Raratabu kei Eliki Nukutabu.
Vei Anaseini Veiba rau a vakawati kei Vacolo Qio ka luvedrau ki na o Joseva Muavolivoli.
O Selai Liku rau a veiwatini kei Sitiveni Vivita ka luvedrau ulumatua o Merewalesi Lewamoce ka watina o Wailili, na kai Jaina. E luvedrau o Vasiti Lomavere, Rusila Aditora, Joji Wong, Eremasi Cama kei Anaseini Laweibai. O ira oqo era sa tiko ga mai Kenada e na gauna oqo.
Namaka na i kuri ni vakata kawa nei Salakova e namacawa mai oqo.


text:
OI keda na i Taukei e dau dua na ka mosimosi na noda dau veitalatala. Ia, e vakilai na veimositi ni veitalatala e na macawa sa oti na nodra sa lesu tale ki na nodra koronivuli mai Tamavua na vuli nasi ka ra veiqaravi macawa walu tiko mai na koro ko Gusuisavu e na yasana o Naitasiri.
Ke dau lewa na lako me kua daru tikoga e ke... Ia, oqori e lewe tu ni vakanananu vei ira na lewenivanua ka vaka kina o ira na nasi ka ra mai veiqaravi macawa walu tiko e na koro ko Gusuisavu e Naitasiri.
Ni qai cadra na siga Lotulevu na i ka 6 ni siga ni Seviteba e vaka me kauta lesu na nodra vakanananu na goneyalewa kei rau na cauravou vuli nasi ka ratou veiqaravi tiko e na koro ko Gusuisavu de rairai sa otioti beka ni siga ni nodratou na tiko tale.
E vakaraitaka o Kalesi Tinai na goneyalewa ni Naseibitu mai Wainibuka ke dau voli na gauna me vakalesui tale na walu na macawa me tekivu tale mai.
Sa dua na ka na noqu diva me tosoi lesu tale na noqu tiko mai Gusuisavu, e kaya o Tinai.
Au sega saraga ni kila se cava au sa rui mosita kina na nodra i vakairau kei na nodrai tovo mosimosi na lewenikoro, e kaya.
E na gauna madaga qo sa sau levu vei au na vodovodo i Wainibuka, sa voleka ga vei au o Savu.
Na nodratou veiqaravi vakatovolei tiko na lewe walu na vuli nasi qo mai Gusuisavu, e ra vakaitaukeitaki sara ga me vaka ga e dua e lewe ni koro dina mai vei ira na lewenikoro.
Na nodra dau raici e na veisiga, na kedra kei na medratou e sega vakadua ni ra vakasuka na lewe ni koro e na veiqaravi vakabibi vei ira na cauravou e na nodra dau veitomani voli e na veilasamaki vakaicaba ka veisautaka na i tovo ni rai e ratou kauta voli yani na vuli nasi.
E matata vinaka tale tu ga na koro vakaturaga qo na kena i tukutuku e Viti ka vaka kina veiyasai vuravura ni oqo na koro ka ra a maroroi kina na wekada na Idia e na vuaviri ni yabaki 2000 ka ra mai taqomaki tale ga kina.
Na siga ni nodra talaci e na vale ni lotu levu mai Gusuisavu e vakadeitaka ko Penisoni Naicegulevu na turaga ka gusudra na lewenikoro e na lotu ni veitalatala ni katuba e na dau dola tu ga e na veisiga ke ratou gadreva me ra veisiko tale mai ki na koro.
Remember your extended family here in the village, and the door will always open for you,
Mo dou nanuma na nomudou vuvale e na koro qo, ni dou sa lako, na katuba e na dola tu ga vei kemudou oya na veiqaqa ni vosa e cavuta ko Penisoni Naicegulevu. Na vosa ni veitalaci oya e ratou qusiqusi wainimata na goneylewa kei rau na caurvou vuli nasi e na vuku ni vosa ni veitalaci ka salavata e na veivakataukeitaki me vaka sara ga e dua na lewenikoro dina kei Gusuisavu.
Na kena lagati na sere ni veitalatala e na kena yakavi ni Vakaraubuka oya na Isa Isa Vulagi Lasa Dina e ra veimokomoko na lewenikoro kei ratou na vuli nasi e na nodra veitagicaki ka ni ra sa mai lewe ni koro voli e na walu na macawa lekaleka.
E vakaraitaka ko Beatrice Salayawa na goneyalewa ni Lakeba ni nona sa biuti Gusuisavu mai e kauta saraga na nona vakanananu na nodra bula ni veikauwaitaki na lewenikoro mai kea.
Na nodratou biubiu mai na Vakaraubuka sa oti me yacova mai na gauna qo o Salayawa e sa vakadeitaka ni na veigauna kece e na dau galala mai ena vuli se cakacaka e na dau laki veisiko tale kina koro ko Gusuisavu.
Au sa calata dina na bula talei au lai sotava mai Savu, e kaya o Salayawa.
Sobo sa rui lekaleka dina na neitou laki macawa walu, au sa vakanananu tu ga i Savu.
E ra mai tarogi keitou na vo ni vuli nasi se cava dou sa rui tagi ka vakanananu kina vakalevu i Savu, au a mani sauma ni sa duatani dina na koro qo e na nodra dau loloma ka kunei votu e na neitou laki tiko mai kea, e kaya o Salayawa.
O i ratou na vuli nasi ka ratou veiqaravi mai Gusuisavu oya ko Kalesi Tinai, Kalesi Qiovula e rau goneyalewa ni Naseibitu mai Wainibuka, Laite Liku e goneyalewa ni yasana vakaturaga o Ra, Kelera Qereitoga e goneyalewa ni Somosomo mai Taveuni, Beatirice Salayawa e goneyalewa ni Tubou mai Lakeba, Elvis Chandra, Nilesh Chand kei Farzeen Nisha o i ratou na noda vasu.
Ia, o ira na cauravou mai na koro ko Gusuisavu e wewe tu ga ni gusudra na nodratou i tovo maqosa, mosimosi ka veikauwaitaki e ratou laki vakaraitaka yani na goneyalewa kei rau na cauravou vuli nasi ena nodratou laki tiko walu na macawa voli mai kea.


text:
RATOU sas na biuta tiko na noda vanua e lewe va na noda daunivakatagisici e na Siga Tabu me ra laki vakaitavi e na sotasota ni Netball mai Niu Siladi.
O i ratou na lewe va qo oya ko Gaberieli Qoro na dauniveivakatavulici tu e liu ni timi ni netball ni Viti, Jona Saturu, Litia Rabitu kei Raijieli Rabitu.
E vakaraitaka na vakalesilesi ni soqosoqo ni netball e na noda vanua ko Alini Sovu ni ra laki vakaitavi ki Niu Siladi e na vuku tikoga ni nodra vakatovolei me baleta na i vola ni nodra vakatagisici.
O Jona e gole i Niu Siladi me laki vakatovolei kina na nona i vola na NZ B ia ko Raijieli na nona i vola ka vakatokai na NZ C, e kaya ko Savou..
O rau na rua qo e rau cakava na yabaki sa oti na nodrau kani Ocenia ka rau rawata ruarua ka vakavuna me rau toso cake sara.
Na veika oqo e i tiki tikoga ni veiqaravi ni soqosoqo ni netball na nodra vukei ka tarai cake na noda daunivakatagisici.
E kuria ka kaya o Sovu ni o Qoro kei Litia e rau rawata ka pasitaka na nodrau vakaitavi e na kani Ocenia ka viavia tautauvata kei na Netball mai Niu Siladi.
Ni mai cava na sotasota ni netball ena vula sa oti, keitou raica tale e so na daunivakatagisici e ra rawa ni ra vakamuria tale ga na i lakolako qo.
O Viti e sa tiko kina e so na daunivakatagisici vinaka me vakataki Mela Druwani, Lo Bainivalu, Kalesi Tabete kei ratou na va ka sa biubiu qo ki Niu Siladi. Ia, ena gauna qo e sa toso vinaka sara tiko na nodra sasaga na vakalesilesi ni netball e na noda vanua.


text:
E VAKARAITAKA ko Ananaiasa Derekula yabaki 61 ka nona i tutu vakavanua na matanivanua e na koro vakaturaga ko Naluwai mai na yasana o Naitasiri ni nodra tiko mai Namadua na nodra qase e a mani yaco yani e dua na kaba vakaivalu.
Na nodra laki tiko mai Namadua na neitou qase oya e na nodra sa vakalala mai na nodra koro taumada oya ko Nadanuya e na nodra sa dui lako na veiyavusa ka ra mai vakaitikotiko taumada kina, e kaya ko Derekula.
E kaya ko Derekula na vuni kena mai kabai ko Namadua oya na nodra vakasaqara tiko mai e dua na turaga levu ka ra via kila talega se o koya dina na turaga levu.
Na mataivalu i Ratu Cakobau e ra sa vakayagataka tiko na yaragi ni kai valagi oya na dakai ka ra mai tuvai valu tiko e Nakorovatu.
Na gauna sa mai vakayacori tiko kina na tuvai valu e Nakorovatu e ra a bau lewena tiko mai na mataivalu nei Ratu Cakobau na turaga ni Namata.
Ia, e matata vinaka tu na vanua o Waimaro kei Namata e rau vanua veiwekani dredre sara ka ra veitabuki ka tabu madaga ni ra veivosaki.
E vakaraitaka ko Derekula e na nodra sasaga ka kaba tiko na mataivalu nei Ratu Cakobau na koro ko Namadua ka ra sega ni rawata vakadua.
Ia, e dua na ka na nodra kidacala na mataivalu nei Ratu Cakobau ni sa vakayagataki lesu tale tiko mai vei ira na dakai vata ga ka ra vanataka tiko yani.
Na dakai e ra vakayagataka tiko oya na neitou qase e ratou a solia yani na turaga ni Namata ka ra lewena tiko yani na mataivalu nei Ratu Cakobau, e kaya e na dredre ko Derekula.
Na nodra sasaga tiko na mataivalu nei Ratu Cakobau me ra kabai Namadua, e mani suruta na vusi na sasaga oya ka ni yaco sara e na i ka walu ni gauna e ra mani sega ga ni rawati Namadua rawa na mataivalu levu qo ka ni ra soro talega kina vakawalu.
E vakaraitaka ko Derekula ni veiliutaki tiko e na i valu oya e Namadua ka kilai talega ena yaca Nasorovakawalu ni veiliutaki kina na qaqa ni valu ni kai Rara ko Dumaru.
Na turaga qo ko Dumaru e dua na turaga vakadomobula e na i valu ka ni turaga balavu levu ka kaukauwa, e kaya ko Derekula.
Na vei valu kece sara e valu kina o keimami na kai Rara e na gauna oya e nodra qaqa ni valu ko Dumaru.
E vakaraitaka ko Derekula ni nodratou qaqa ni valu qo e se kunei vinaka tu ga na mawe ni ligana mai na korovakaturaga e Lomanikoro mai Rewa.
Na gauna talega e kau mai kina na i sulu ni lotu ki Namadua (Nasorovakawalu) e sala muria ga mai na veiwekani e koto ka kau mai Rewa, ka vakadewataki mai Bau ki Navuso, mai Navuso ki Lomaivuna ka kau cake sara mai vei ira na neitou qase e Nasorovakawalu.
E matata vinaka tiko e na gauna e kabai kina ko Namadua (Nsorovakawalu) e sa lotu rawa tiko na vanua o Rara.
Na nodra tiko mai Namadua na turaga ni Rara ka ra sa qai tokitaki sobu kina nodra koro tudei me yacova mai na gauna qo oya ko Naluwai.
Na balebale ni koro ko Naluwai oya na nona mai vakasobura na marama Radini Waimaro ko Dakuwaqa ka kilai e na yaca Koyamaiwai e na vanua ko Nasobu ka mani vakasukasuka me naulu lesu ki wai ka kau mai kina na yaca ni koro ko Naluwai.


text:
E MAI yala toka na i tukutuku e baleta na dikevi ni mate nei Misi Peka se Nai Talatala Thomas Baker e na gauna a toso vakatikitiki vakalailai mai na i yatu dua e liu o Misi Peka (Thomas Baker), ka qai laveta na ligana i matau, me vaka e via tukuna e dua na ka ena nona sa rogoca na tamosa mai muri ni i yatu.
E na gauna vata talega oqori e a lako siviti koya ga kina vakalailai o koya ka colata tiko na kia kava me yaco ki dakuna ka qai mokuta mai na usouso ni domona vaka ki na i matau.
E vaka ga e lauta na vu ni jaina o Misi Peka e na nona sa tau bitalaki ki na dela ni qele. E keri sa yaco kina na veilecayaki e na kedratou maliwa na i lawalawa nei Misi Peka (ka vakavo ga na i Vakavuvuli o Setareki Seileka e na nona sega ni via biuti koya na nona i liuliu) e na nodratou sa dui se ki na vanua e ratou nuitaka ni ratou na bula kina.
Oqo tale na kena i kuri.
A sega ni dede na nodratou laumoku mate na i lawalawa ni kau kotu nei Misi Peka e na nodra laumoku e na i wau.
E dua vei rau na bula a qiqica sobu na veigasau ki na dua na uciwai drodro lailai ka toka ravita na vanua e vakayacori kina na veivakamatei oqo voleka e dua na loga ni vuni bitu kau levu.
Sa sala ka vakanamata tiko mai liu me na cabeti cake mai vei iratou na i lawalawa nei Misi Peka sa i koya na delana cere o delai Navatusila ka cere vinaka me rawa ni ratou qai yacova yani na tuleita.
Mai na vanua e ratou laumoku kina o Misi Peka, Setareki Seileka kei iratou na vo ni lawalawa e rauta ni 3000 na fute ki na dela ni Tuleita e cake.
E kena i talanoa ka talanoataki vakawasoma ni ko i rau na dro bula mai e na laba oya ko Aisea Nasekai kei Josevata Nagata e rau laki tukutuku sara.
Ko Aisea a tukutuku sara vei Radini Talatala Misi Peka e Davuilevu kei Josevata ki Rewa vei Talatala Jesse Carey.
E na dua na i tukutuku nei Small ka tauri rawa e vola koto kina ni a tukuna na turaga na Tui Vatusila me gole yani e dua talega mai na matavuvale vakaturaga ka toka e na koro veibasai kei Naqaqadelavatu e na gauna e ratou a yaco kina kina o Misi Peka me na laki kauti iratou vaka ki na sala ki Vuda.
Ia, ni qai yaco yani e na siga kadua na kawa vakaturaga oqo, sa dave na dra. E curumi koya e dua na nuiqawaqawa levu e na nona vakabutubutu e na loma buturara ni vale vaka-Viti. E tukuni ni a caqeta e dua na kamunaga ka tuberi yani ki vua me kerei kina na nona veivosoti.
Sa i koya beka oqori ka a vakavuna me ratou sereki kina na tauri tiko vakavesu, aya ko i rau na kai Vunaqumu ka rau veikau cake e rau sa vesu tiko ka yadravi vinaka sara.
E vakatalega kina na kena i ka tolu ka turaga ni Tailevu ka sa laki vakaitikotiko sara e na dua na koro mai Ra ka ratou sa bula tiko e na gauna oqo na nona kawa ka ratou vakabula tale tikoga na yacana.
E vakaraitaka ko Wiliame Rabuneune Vereivalu, e dua na lewe ni koro o Korovou e na yavusa o Nakurukuruvakatini e Naitasiri ni i vola nei Baker ka volai mai Vunaqumu oya e na 19 ni Jiulai 1867 ki vei Radini Talatala Misi Peka kei Talatala Carey e qai yaco vei rau e na Tusiti oya e na i ka 23 ni Jiulai 1867.
E na mataka lailai e kauta yani e rua na bati ni noqu yavusa na i vola ka rau laki solia ka laki moce sara vei Talatala Carey e Rewa, e kaya ko Rabunebune.
E vakaraitaka ko Rabunebune e na nona qai yaco yani ko Misi Peka ki Vunaqumu (Nakurukuruvakatini) sa lotu rawa tiko mai na vanua ka se cabe makawa kina na rarama ni lotu.
Sa lotu rawa tiko mai na noqu vanua ni bera ni qai yaco yani o Misi Peka, ka rau kauta yani na i sulu ni lotu na wekaqu dina mai Soloira, Serea e Waimaro kei na turaga levu ni Rewa ko Ro Qaraniqio,
E kaya ko Rabunebune na kena yaco yani na sulu ni lotu e Vunaqumu donuya na nodrau valu tiko o Rewa kei Bau ka tekivu e na 1843 ka qai lesu tale mai ko Ro Qaraniqio e na 1854 ka ra qai mai bale e na 1855.
A ciqoma na i sulu ni lotu na turaga ka veiliutaki tiko e Vunaqumu ko Ro Vuniamatana.
E na qai kuri tale yani.


text:
E TOKA e matana na vudi, na rourou, na ota, na tavioka kei na dalo.
Oqo ena mata ni makete mai Korovou e Tailevu.
E vakaraitaka o Timaleti Ranadirua ni veika e basataka oqo e kau kece ga mai ena i teitei eratou lisi tiko kina mai Delasui, Dawasamu e Tailevu.
E 10 na eka na levu ni qele keitou lisi tiko kina.
E dua na ka vinaka na vakayagataki qele.
Eda kila kina na cava na sautu ni vanua, ka vukei keda tiko na teitei kei na susu manumanu ena noda sega ni leqataka tu e dua na ka.
Keitou susu manumanu ena neitou qele oqo, na bulumakau.
Keitou tea na kakana dina, na kakana draudrau ka sega ni caka rawa na veika eda rawata mai na vuata kei na gauna era vuataka mai kina na vua ni teitei na veika eda tea, e kaya.
Sa dau vakarautaka kece mai na nona i voli ena siga Lotulevu na marama oqo.
Eso na gauna eda volitaki niu ga e rawa ga na sede, e kaya.
E dau mai basa talega e Suva o RAnadirua, ka ratou lewe ono kece na luvena. Eratou sa vuli, cakacaka ka ra sa dui rawati ira na luvena na marama oqo.
Ena so na gauna ni basa e dau rawata na i lavo bula e $80 se $100 ke lako vinaka na volivolitaki kei na levu ni kakana e mai basataki.
Tukuna ni nona i vakasala ga vei keda na marama me da na vakayagataka na qele se na yau bula cava ga e tu oqori ena nomu yasani vale ka rawa ni noda vurevure ni ilavo me da na vukea kina na bula ni vuvale.


text:
E SA mai tekia e dua na i sausau vou ko Iliesa Delana e na nona mai rawata na metali koula e na sotasota ni qito ni vuravura vei ira ka ra vakaleqai tu na veitiki ni yagodra (Paralympic Games) e na mataka ni Tuisiti.
Oya na i matai ni metali me rawata e dua e na Pasivika vakabibi e na noda vanua qo o Viti e na dua n amataqali qito levu vaka oya.
Na cauravou yabaki 27 ni Nakalou mai Macuata ka vasu ni Nadrala mai Nadroga e ladeva rawa e 1.74 na mita me rawata na qaqa e na lade ka vakatokai me F42 (high ump).
O Delana e a rau tautauvata na cere ni vanua e rikava kei Girisha Hosanagara Nagarajegowda mai Idia kei Lukasz Mamczars mai Poladi ka mani soli vei koya na koula ni lailai na nona rika.
A vakaraitaka ko Sainiana Tukana na i liuliu ni timi ni Viti kina sotasota qo ni Paralympic Games ni oqo e dua na rawa-ka levu e na Ceva ni Pasivika ka ra marautaka na veika e rawata o Delana.
E a tekivu lade ka yacova na cere ni vanua e rikava e na i matai ni lade oya e 1.65 na mita ka mani tovolea tale me laki yacova sara e 1.74 na mita.
O Delana e sa vakaitavi vakalevu e na veisotasota e na noda vanua ka vaka kina e na veiyasai vuravura e na lade (high jump).
A vakaitavi talega e na sotasota ni FESPIC Games, World Paralympic Championships kei na Arafura Games.
E na Janueri ni 2011 e a vola i tukutukutaki kina na cauravou qo e na nona rawata na metali siliva e na sotasota ni World Paralympic Championships ka vakayacori mai Christchurch mai Niu Siladi.
Na veika e rawata qo o Delana e se qai matai vakadua ni rawa-ka vinaka duadua e vakayacora e dua na dauqito vakauasivi vei ira e ra vakaleqai tu na tiki ni yagodra.
A ladeva o Dealana e 1.73 na mita ka liu vei koya ko Guo Weizhong mai Jaina me taura kina na koula e na 1.76 na mita.
Na nona rawata oya na metali siliva mai Niu Siladi e vakavuna kina me laki vakaitavi ki Lodoni e na yabaki qo ka rawata kina na metali koula.
O Delana e cakacaka tiko e na kabani ni talevoni veikauyaki na Digicel ka mata tale tikoga ni soqosoqo ni qito vei ira na wekada ka vakaleqai tu na veitiki ni yagodra.
E dau nona i tavi me sikova na veikoronivuli, veitikotiko kei na veikorokoro me dau vakamacalataka na veika e lako curuma mai e na gauna ni nona tubu cake mai ka ni a dua talega vei ira na wekada e vakaleqai tu na i tuvaki ni yagona.
E dau vakamacala talega e nanodra dodonu me ra dau kauwaitaki na noda ka ra vakaleqai ka me kua ni dau tu vei keda na noda dau raici ira sobu.
Ia, o koya e dau tuveri koya e na nona dau vakaukauwa yago na nona dauniveivakatavulici ko Freddy Fatiaki ka rau tiko vata qo mai Lodoni e na qito levu ni Paralympic Games.


text:
SA mai yaco toka na noda i talanoa e na nodra sa sereki na rua na turaga mai Dawarau ka rau a veitomani vei iratou o Misi Peka kei na nona i lawalawa ki Nubutautau.
E a laki yaco me ratou laumoku mate o Misi Peka kei iratou na non ai lawalawa ka vakavo ga e rau lewe rua o Aisea Nasekali ka tukuni nakena i karua o Josefata Nagata.
Ia, ko i rau na dro bula mai e na laba oya ko Aisea Nasekai kei Josevata Nagata e rau laki tukutuku sara.
Ko Aisea a tukutuku sara vei Radini Talatala Misi Peka e Davuilevu kei Josevata ki Rewa vei Talatala Jesse Carey.
Oi rau na kai Vunaqumu ka rau veikau cake e rau sa vesu tiko ka yadravi vinaka sara, ni oti na laba e rau qai sereki mai, ni oti e dua na veivosaki kaukauwa e na loma ni koro.
E vakaraitaka ko Rabunebune na i vola nei Baker ka volai mai Vunaqumu oya e na 19 ni Jiulai 1867(19/7/1867) ki vei Radini Talatala Misi Peka kei Talatala Carey e qai yaco vei rau e na Tusiti oya e na i ka 23 ni Jiulai 1867 (23/7/1867).
E na mataka lailai e kauta mai e rua na bati ni noqu yavusa na i vola ka rau mai solia ka laki moce sara vei Talatala Carey e Rewa, e kaya ko Rabunebune.
E vakaraitaka ko Rabunebune e na nona qai yaco yani ko Misi Peka ki Vunaqumu (Nakurukuruvakatini) sa lotu rawa tiko mai na vanua ka se cabe makawa kina na rarama ni lotu.
Sa lotu rawa tiko mai na noqu vanua ni bera ni qai yaco yani o Misi Peka, ka rau kauta yani na i sulu ni lotu na wekaqu dina mai Soloira, Serea e Waimaro kei na turaga levu ni Rewa ko Ro Qaraniqio,
E kaya ko Rabunebune na kena yaco yani na sulu ni lotu e Vunaqumu donuya na nodrau valu tiko o Rewa kei Bau ka tekivu e na 1843 ka qai lesu tale mai ko Ro Qaraniqio e na 1854 ka ra qai mai bale e na 1855. A ciqoma na i sulu ni lotu na turaga ka veiliutaki tiko e Vunaqumu ko Ro Vuniamatana.
E na vuku ni veimoku e a yaco k oya vei iratou o Nai Talatala Misi Peka, e tukuni ni matai ni ka era a vakayacora na veimoku, naya ni oti na kena laumoku na qavokavoka era sa qai yarataka na yagona o koya e sa qiqi matemate no ki na loma ni koro.
E na i vola nei Arthur Small e tukuni tiko kina ki na loma ni koro, ia, e sega ni cavuti kina se koro cava. E sega ni toqai kina na koro o Nubutautau, ia, e cavuti tiko ga na koro o Tavua-e-Colo ka dabe veibasai toka kei nakoro o Naqaqadelavatu ka drodro koto e loma e dua na wai drodro.
A yarataka yani ki na loma ni rara ni koro na yagodratou na i Talai ni Kalou e na mataka ni Siga Tabu oqori na i ka 21 ni Jiulai, 1867, ki na vanua ga e ratou a veiraici kina e matana votu kei koya na Turaga o Nakatakalaimoso se o Nawawabalavu.
E tukuni ni a salavata tiko kei na cibi ni qaqa ka na derua. E dau vakayacori na i vakarau oqori kevaka e sa kau yani e dua na bokola.
E na kena vakacagau tiko na soqo ni veimoku oqori, era kidroa ni sa gole yani e dua na cauravou musu donu ka buli cake momoqaqa. E tukuni ni vugoi Nawawabalavu ka vasu sara ga e loma ni vale. E na dua naligana na i wau kei na dua tale na moto.
E na nona sa raica na veika e yaco, sa dua na ka na nona nuiqawaqawa ka kovea tani mai na dakau mai vua e dua ka tucake tu e kea ka dodoka yani ki vua na matanivanua. E tukuni ni sa qai vakarau vakacabora sara tikoga na yagodratou na moku mate oqori ki vua na Turaga gone oqo. A tabaka na i vakasaribariba e na nona via vakamatei koya na matanivanua, ia, a mani calati koya na gasau oqori.
A mani golevi ira na turaga e na levu ni nona cudru e na kena vakayacori na veimataei oqori ka sega mada ga ni bau kila ka rivarivabitaka ni na rawa ni beitkai ki vua na veivakamatei oqori ka na rawa ni kuna sara kina.
Sa ka levu na nona cudru baleta e na bogi ni Vakarauwai ni se bera ni vakayacori na veivakamatei oqori e na mataka ni Siga Tabu a tala yani e dua o na vugona o Nawawabalavu me laki raici koya e Nubutautau, na vanua e a vakaitikotiko kina me gole yani e na mataka ni siga kadua e na i naki me tomani iratou o Misi Peka kei na nona i lawalawa vaka ki na muaira.
E a sa vakayacorae na dua na gauna e liu e na gauna a tomani iratou kina o Consul Jones kei na nona i lawalawa e na nodratou sasaga yani ki Tavua.
Namaka na kena i kuri ka tarava.


text:
Press Release from Lieutenant Colonel Tevita Uluilakeba Mara
I am more than happy to face any attempts for my extradition from Tonga. They have had democratic elections for the first time in November and they have a Government accountable to the people. They have a judiciary free from interference and I am sure that my side of the story will be heard fully and justice will prevail.
-
TheMax permalink
Roko Ului will be exposed in due course. He was the real reason why the RFMF continually got caught up in abuses to civilians who were taken to the camp.
For all his fancy rhetoric, why don’t he answer to the public in Fiji regarding his affairs with Waisele Serevi’s wife? This allegation has been continually suppressed by the Fiji public in deference to his late father Rt KKT Mara and Waisele Serevi?
Roko Ului’s privilege life is coming to an end. It is a sad day that Rt Mara’s sons are not like him, a great and intelligent leader. Mark my word, Roko Ului is going to be the bigger loser in the end so bask in the sun while you still can, the end is neigh.
-
ex Fiji tourist permalink
pepsi, I’m afraid that i can only give you 1 out of 10 for your debating skills.
It is noted that you have not discussed the topic of the debate i.e. Mara’s statement, but have chosen to go off on a tangent about some unrelated issue.
You had better lift your game or you will be on extra guard duty again.
-
Radiolucas permalink
@ TheMax
“He was the real reason why the RFMF continually got caught up in abuses to civilians who were taken to the camp”
I see what you did there. So, Ratu Ului operated the thug gang by himself, without Frank’s knowledge or approval? Then this somehow related Serevi’s wife?!?!?
Seriously. Come on. You are just getting embarrassing.
-
Dreli permalink
@TheMax … Have you got your bottle with you?
-
kai lau......... permalink
@the max,that man kkt mara was not intelligent if he was fijians would be fillthy rich and yet the vulagis are rich,that says it all,to top it up he didnt want any taukei to exel in any works of life in fiji.QAI TAMATA YALO CA KOCOKOCO,
-
fijian kiwi permalink
@ Max
Come on my bro…we are talking about Frank & His high profiled govt here and not about Tu Te’s lovelife….. that is his business…. not yours to worry about….
KAPAI Ratu Tevita!!!!!
-
Ibrahim Saed permalink
E da nanuma ga ni ra dau veilomacataki ga na kai Idia ia oqo sa qai laurai na dina na levu ni veiliumuritaki ni kai Viti. E sa vakatale na koli ni kai Idia ni laki kodro tale tiko mai na dua na yasa ni ni veikaruka. Vaka cava mo qai laki tukuna ena loma ni vale ni veilewai kei iratou na tabana ni Human Right na ka ko sa laki lasutaka tiko mai oqori. E kilai matata sara tu ga niko iko ka solia tiko na vakatulewa me laki vesu mai o koya me mai kuita tiko ena loma ni keba e Nabua.
E dua na cala levu ka rawa nida tukuna niko sa vakamavoataka tu e dua na bula ni matavuvale ka ko sa okati ena lawa ni Human Right ko via laki tukuna tiko mai oqori…..au kila ni sega ni nona lewe ni vale ga ko Serevi e vuqa tale na matavuvale ko vakabukete taka na watidra kei na nomu vakaloloma taki ira tu na marama mera vakaluveni tu e sala
Sa kerei mo kua ni vosa vakalevu ni boi tiko e gusumu na benu ka levu na lago levu e vukaca tiko.E dusi iko tiko ga na ka ko sa laki via tukuna wavoki tiko oqori mai NZ kei AUS. Yalo vinaka kua niko laki ia vaka loma vinaka taki iko me tukuni kina niko dina…..e sega sara ga niko dina keimami sa raica kece na lewe ni mataivalu na loma ca sa tu vei iko kei na nomu sa baku ga ena veiliutaki.
Tovolea mo raica mada na Turaga na Qaranivalu ena nona yalo savasava me vaka na Turaga dina e ciqoma vakaturaga tu na nona i totogi ka sega ni bau sauma lesu ena dua tale na vosa na ka e vakayacora. Ia ko iko ko sa baku sara qai levu nomu viavia kila ko qai dro vaka na kemi i totogi. Na tamata cala ga e dau dro me kua ni ciqoma na kena i totogi lako mai mo mai curu meratou laki tarai iko mada na CRW e loma ni bai baleta ni ko iko sara ga ko a tukuna me caka tiko na vei moku ena mata ni nomu vale ni volavola ni 3FIR ka solia tiko na ORDER vei ira na cauravou……………!
-
Desperate Junta permalink
Ibra,
Biuta mai na yacamu dina, tamata yaloca, yalowai, dau butabutako..
-
Desperate Junta permalink
Na liumuri o tukuna tiko mai qori ko nomudou sa mai butakoca ka taura vakaukauwa taka tu na neimami matanitu e Viti.
Kua mada ni levu tiko na via vosa vamaqosa, kawa ni butabutako, KANALOTO..! Lai lotu mada me bau rarama mai na nomu mona va koli loki vinaka tiko na buina! ha ha…….
-
KVT permalink
Ni Bula kece! Sa veisau mai na gauna!! Sa levu na veimata-lotu sa basika noda vanua, sa qai toro cake ga na kena toro sobu na veivakaisini kei na veidabui kei na veidusi. Na cava na yaga ni lotu e caka tiko? Dua nai vakasala vei keda taucoko nai taukei.. da dui qarava mada ga nodai tavi. E dua e rai tiko, ke ko butako tiko, o na qai sotava ga, ke ko yalo rarawa-taka na veika e vakayacori va butobuto.. Na Kalou qo e rogoca tiko na nomu tagi. Toso tiko ga ki liu!! I can feel your pain..@ The MAX. What can we do though!! Chin up bro..! UNITED WE STAND!! Ni moce mada!!
-
soldier permalink
o kkoya da mai veitalanoa taka tiko qo…..e sa tamata boci saraga
-
soldier permalink
sivia ga na vosa ni sa lai tiko mai ena noda daku ni veicakau.
desperate junta…………….o iko kei tevita mara, o drau tautauvata vinaka sara ga.drau yavu tamata @#$% levu.tonoka ga na mui ului…….
-
Anonymous permalink
Hey….Hey,,,,,,sa kua mada na veidusi. sega ni ua tale ena beitaki o keda kece eda na blame taki na ka qo.
-
Anonymous permalink
Ni sa bula vinaka,dua ga na noqu taro?eda a tarogi ira mada na dau veiliutaki mai liu me baleta naveika kece oqo?Sega ni dua ea bau tarogi Ratu Mara mada mebaleta na vuaviri ni yabaki 1987.Sega ni dodonu me beitaki kina o Rabuka.levu vei keda,eda sa bei takikoya kina,ecala kece oqori.au sega mada niu sotia,ia au kila na lawa.Vakayagataki o Rabuka ena nodra loma kocokoco na dau vei liutaki enagauna koya.Na vei vakaturaga taki,mesa tiko madaga ena noda dui koro vaka viti.,.au vakabauta ni salevusara na turaga kei na marama sega ni kacivi ena RATU kei na YADI se BULOU sa vuli vinaka ka vakoroi cecere sara, ka sanarawa nira na bau vakayagataki ena vei liutaki.Like Father Like Son.Tevita Mara,rogo levu na yacamu ena nomu tiko ena keba ni matai valu ena vei vakalolomataki ocakava vei ira na lewe ni vanuwa.mai kauta tanikina eso nai sema nitovo vakaviti.osa vakaraitaka saratikoga nai vakarau ni vanuwa olako mai kina.niko makubui Borrown ga.Sega ni tukuna vaka dodonu o ratu sukuna na veika kece oqo.yala toka mada eke.


text:
Ni Sa Bula Vinaka!
E rawa ni ra vakayagataka na veivale ni wilivola e Weligitoni ko ira era vakaitikotiko e na koro levu ko Weligitoni. Era tu e na veivale ni wilivola taucoko e sivia na 400,000 na i vola, se i vola e vakagauna na kedra tabaki. E levu na i vola oqori e rawa ni ra tauri ka sega ni saumi. E rawa na wili niusiveva se vuli lesoni e na veivale ni wilivola.
Yalovinaka kerea e dua na vakailesilesi ni vale ni wilivola me vakaqara na i tukutuku ko gadreva.
Vaqaqa:
- na sala ni curu mo lewe ni vale ni wilivola
- na vanua era tiko kina na vale ni wilivola kei na gauna era dau dola kina
- na i tukutuku e dodonu me ra kila ko ira era vakayagataka na vale ni wilivola
- na veika e tu me baleti ira na GONE
- na veika e tu me baleti ira na UABULA
- na i vola era tu me baleta na veimataqali cakacaka kei na veivakacakacakataki
- These pages are also available in English
Na Veivanua me kune kina na i Tukutuku vaka Viti:
- High Commission of the Republic of the Fiji Islands to New Zealand
- Wellington Fijian Community Inc. Veitaratara kei: Savenaca Daugunu
Na veivuke me baleta na vakaitikotiko e Weligitoni:
Na Veivakavaletaki
Na vakaqarai ni vale me saumi se voli, kei na veiqaravi ni Matabose ni Koro ko Weligitoni.
Na i tovo ni bula
Na i tukutuku me baleta na i tovo ni bula kei na veiqaravi e caka kina, ka wili kina na qaravi ni bula raraba, na qaravi ni bati kei na veileqa tubu koso.
Na Vuli
Na qaravi ni nodra vuli na gone era se bera ni tekivu vuli, na vuli e na i vakatagedegede ni paraimari kei na sekeneri, na vuli toro cake kei na nodra vuli na uabula.
Na Cakacaka kei na Bisinisi
Na i tukutuku me baleta na vakaqaqara cakacaka, na nodra vakaiyautaki na i taukei ni cakacaka, kei na cicivaki bisinisi e Niu Siladi.
Na Veika Vakalawa
Na veivuke ni veiqaravi e na veika vakalawa kei na i tukutuku me baleta na lawa ni vanua ko Niu Siladi.
Na Draiva kei na Veilakoyaki
Na draiva e Niu Siladi kei na veilakoyaki e na sala ni veilakoyaki e taukeni raraba e loma i Weligitoni.
Na veika Vakailavo kei na i Vakacavacava
Na i tukutuku ni dola akaude e na baqe, na i vakarau e vakayagataki e na veika vakailavo, kei na veiqaravi era solia na baqe.
Na Veika Raraba
Na i tukutuku yaga tale e so me baleta na veivosa tani, na vosa vaka Niu Siladi kei na vosa vaka Maori e dau vakayagataki vakawasoma, na vakavakarau ni bera ni yaco e dua na ka rerevaki me vaka na uneune, na vakau i vola.
Na Vanua me laurai kina na i tukutuku me baleta na Wellington City Council:
- Wellington City Council
- Wellington Community Directory
- Feeling Great
- Get Thru (Get ready for a disaster)


text:
Fiji's Family Network
Nu sa bula vinaka a weta kemunu tu e Viti kei na veivanua tani.
Au via vakaraitakina jiko ga yani vei kemunu a weta mai Vulaga ni sa na laki solevutaki jiko a ona sa mai yabaki drau a ona a duri a Tabacakacaka Vakaitalatala ko Vulaga. Ena yabaki ka lako mai, sa na yacova jiko a Tabacakacaka Vakalotu ko Vulaga a yabaki drau ni ona a tauyavu. Sa nakinaki jiko a vanua kina weta laki solevutakina ki Vulaga ena yabaki ka lako mai ka nanumi me gauna ni Siga ni Sucu ni 2011.
Nu yalo vinaka sara a weta kemunu tu yawa mai vanua tani me kemunu na kauwai mai kina kena vakarautaki a soqo kana qai tukuni jiko yani vakamalua a ona i tuvatuva ena gauna sa na matata jiko mai kina. Sa jiko a ona Komiti ni soqo eratou sa bosea jiko a meca mena vala kei na cava mena vakarautaki.
Kai ei a i tukutuku lekaleka me tekivu kina a veivosaki ena wa livaliva vei kemunu a tu yawa kau nuitakina ni keta na mai lako vata ena i naki cecere i ei
Ko Filipe Jitoko ena vuku ni Komiti.
Views: 130
© 2012 Created by Matavuvale Admins.


text:
Na Veiyalayalati Makawa
From Wikipedia
[Veisautaki] Ai Vola Tabu: A yaca ni veivola yadua e Na Veiyalayalati Makawa
- Ai matai ni vloa i Mosese sa vakatokai nai Vakatekivu
- Ai karua ni vola i Mosese sa vakatokai na Lako Yani
- Ai katolu ni vola i Mosese sa vakatokai na Vunau ni soro
- Ai kava ni vola i Mosese sa vakatokai na Tiko voli mai na lekutu
- Ai kalima ni vola i Mosese sa vakatokai nai Vakarua
- Ai vola kei Josua
- A kedrai tukutuku na Dauveilewai
- Ai vola kei Ruci
- Ai matai ni vola i Samuela
- Ai karua ni vola i Samuela
- Ai matai ni Kedrai vola na Tui
- Ai karua ni Kedrai vola na Tui
- Ai matai ni vola ni Veika sa caka e na veiguna
- Ai karua ni vola ni Veika sa caka e na veiguna
- Ai vola i Esera
- Ai vola i Niemaia
- Ai vola kei Esiteri
- Ai vola kei Jope
- Ai vola na Same
- Ai vola na vosa Vakaibalebale
- A nonai vola na Dauvunau
- na sere i Solomoni
- Ai vola i Aisea na Parofita
- Ai vola i Jeremaia na Parofita
- Ai vola i Isikeli na Parofita
- Ai vola i Taniela na Parofita
- Ai vola i Osea na Parofita
- Ai vola i Joeli na Parofita
- Ai vola i Emosi na Parofita
- Ai vola i Opetaia na Parofita
- Ai vola i Jona na Parofita
- Ai vola i Maika na Parofita
- Ai vola i Neumi na Parofita
- Ai vola i Apakuki na Parofita
- Ai vola i Sefanaia na Parofita
- Ai vola i Akeai na Parofita
- Ai vola i Sakaraia na Parofita
- Ai vola i Malakai na Parofita


text:
29 OKOSITA VUKELULU 2012
SIGA 240 MAI NA 366
“NA VEIVAKACEGUI NI GAGADRE ENA BULA NI VAKAWATI ”
SEXUAL INTIMACY
V/VAKAIBALEBALE 5:19
Mevaka na Teira dauloloma ko koya, kei na me yalewa kila sa mata vinaka; MO MAMAU GA ENA SUCUNA ENA VEIGAUNA KECEGA.
NIV TRANSLATION:
A loving doe, a graceful deer--may her breasts satisfy you always, may you ever be captivated by her love.
GOD’S WORD:
A loving doe and a graceful deer. Always let her breasts satisfy you. Always be intoxicated with her love.
DOUAY RHEIMS:
Let her be thy dearest hind, and most agreeable fawn: let her breasts inebriate thee at all times; he thou delighted continually with her love.
YOUNG LITERAL TRANS:
A hind of loves, and a roe of grace! Let her loves satisfy thee at all times, In her love magnify thyself continually.
Masu:
Turaga ni vakararamataka nai tovo ni noqu rai meu raica rawa na veika dina e tu ena nomuni vosa …..emeni
VAKASAMA VAKAYALO:
Taumada au gadreva meda dolava na noda vakasama, meda raica sara vakatitobu na bibi ni noda veivakacegui ena gagadre, au kaya tiko vei keda enai ulutaga qo ka, ni sega ni noda I tovo nai taukei mai Viti me dau veitalanoataki, me vaka na rarama ni dina ni vosa ni Kalou, keina rarama ni kila ka vakavulici, ena rairai yaga meda na nunuva na veiyamotu dromu ni bula vakawati, ka veitalanoa, veiwasei ka veivukei ena so na tikina bibi ni noda bula
Na kena tovolei me caka na vuli ni bula vakawati, sega ni ka bibi era a buli kina na marama mera I yaya ga ni veiyacovi vei keda na turaga, era a buli na marama ena dua nai naki cecere ka tukuna nai vola tabu:
Vakatekivu 2:18
A sa kaya na Kalou ko Jiova, sa sega ni yaga me tiko duadua na tamata, au na bulia e dua na dauveivuke e yaga vua …………
Eda raica eke, nai naki levu duadua a buli kina na marama, me dua nai vukevuke yaga
E tolu nai ulutaga e tiko ena vakasama qo me vaka na:
Veitokani – Companionship
Procreation – Vakatubu kawa
Sexual Intimacy - Veivakacegui ena gagadre
Au na gadreva meda vedovi ka veiwasei enai ulutaga na Sexualy Intimacy, meda yalo vinaka, meda kakua ni vakayagataka nai ulutaga qo me sala ni noda veileti, me vakayagataki na vakasama savasava meda veilaveti cake kina, ka veivakatatataki cake me rawa kina na tubu cake vaka yalo, ka vakauasivi me sereki eso nai vesu lelevu ni noda bula
Au tukuna tiko mai cake, ni dua toka nai ulutaga dredre me dau sereki, baleta ni da vesuki toka ga ena vakasama vaka viti, ni basika mai nai ulutaga qo me veitalanoataki, e vaka me sokanu na yagoda, ka vaka me vutivuti ni veitalanoataki, ka so era nanuma ni sega ni ka Vakalou meda mai veitalanoa taka, eso era nanuma, cava beka na vuna me kau mai kina
Au dau veisiko sara vakalevu mai Viti, kau qarava talega e levu sara na veiwatini e kavoro na nodra vuvale, au cakava e dua na vakadidike, kau yaco sara ena tabana ni Social Welfare, au taura mai kina, ni leqa levu e tiko, sai koya na kena sega ni qarauni na kena vakacegui na gagadre
Au kila ni da sa veitalanoa tiko mai ena dua nai ulutaga, Meda kakua ni tarova na veiyacovi ena loma ni bai ni bula vakawati
Ni kua au gadreva meda na veiwasei enai ulutaga qo: Sexual Intimacy - Veivakacegui ena gagadre
Taumada, tadola mai me rawa ni da veivukei, tovolea mo wasea mai na veika e tu ena nomu bula, baleta ena rawa ni vakabula edua vei keda e leqa tiko na nona matavuvale
E duidui na leqa, e yacovi keda tu na bula ni vakawati, ena rawa ni da na veiwalitaka, io eso era leqa dina tu, ka ra gadreva mera vukei, sega beka ni rawa ni ra na taroga baleta beka e nanuma ni na veiwalitaki, io au vakabauta mai na boto ni utoqu ni rawa meda na veisereki ena dina ni ulutaga qo
Eso vei keda na turaga, e malumalumu dina tu na yagona vakaturaga, so vei keda sa sega beka ni rawa ni veiyacovi ni vakaleqai tale tu eso nai tuvaki ni yagodra vakatagane
E rarama sara na vosa ni Kalou, o keda ga eda butobuto tiko na tamata, eso na vosa e sega ni vakayagataki rawa vei keda, baleta ni tabu ena noda bula vakaitaukei
Au gadreva meu tukuna e vica na vosa eke, me rawa ni rarama sara kina nai tovo ni noda rai, ni levu na vosa e vakayagataka nai vola tabu, e dredre meda veitalanoa kina me vaka na:
Vunau ni soro 21:20
Se sa dakupusi, se na leka, se ca e dua na matana, se sa bu ca, se vaka nana, se ceke …….
Vunau ni soro 22:4
….. Kei koya sa tara na ka sa sega ni savasava ena vuku ni mate, se na tamata sa yau loa na nona wai ni tagane ……
Verse 24
Dou kakua ni vakacabora vei Jiova na ka sa qaqi na qalana, se vorolaki, se ramusu, se sa sele …..
Eda raica eke, ni rarama sara na vosa ni Kalou, e dodonu meda tadola mai, veitalanoa mai, me rawa ni da sereki
Au gadreva meda na veiwase toka ena V/vakaibalebale 5:12 - 19
V/vakaibalebale 5:12
Ulei niu a cata na veivakavulici, ka beca nai vunau na lomaqu, kau sa sega talega ni vakarogoca na domodra era a vakavulici au, ia vei ira era a vakavulici au, kau a bese ni vakalakala na daligaqu, sa vo e lailai meu cakava na ka ca kecega!!!!
Kakua ni beca ni dua e wasea vei iko e dua na dina, yalo vinaka, ciqoma baleta ena rawa ni vukei iko ena dua na gauna
(Verse 15)
E tukuna tiko o Solomoni, mo gunu wai main a nomui keli wai, …….au vakabauta ni levu tu nai keli wai, io edua ga na mata ni wai e dodonu meda na gunu tiko mai kina na tamata vakawati, na mata ni wai oya, okoya ga e tiko mai vale, e dodonu me vakacegui iko tiko ena veigauna e yaco mai na karamaca ni veiyacovi
(Verse 16)
Me sa dui dave voli yani na nomui vurevure, kei na veiuciwai ena saqata ni koro … sega ni rawa nira na gunu taucoko tiko na koro ena nomui keli wai, e vakaibalebaletaka tiko na vuku o Solomoni, sega ni rawa ni ran a gunu talega na koro ena nomui keli ni wai, na mata ni wai qori e dodonu mo vakacegu duadua ga kina o iko ka sega ni nodra talega na vulagi
Vesre 17
Me nomu duaduaga, ka sega ni nomudou vata kei ira na kai tani …….
E vakamatatataki tiko eke, ni mata ni wai o taukena tiko qori, e dodonu me drau veivakacegui tikoga kina kei na watimu, ka sega ni ka ni koro, okoya qori me vakamamautaki ga kina o na watimu ni vakamau …. Emeni
Verse 18
Me kalougata na nomui vurevure ……..
Eda raica eke, ni vakalougatataka na Kalou nai vurevure, se na vanua ni noda veivakacegui, na veivakacegui ni gagadre, edua na ka e vakalougatataka na Kalou, e tiko ikea na bula, na veimositi, na veivolekati, na veilomani, e dua nai solisoli e solia na Kalou, sega ni dua na ka meda nanuma tug a na tamata me dua ga na tiki ni noda bula, au vakabauta ni totoka na vakasama cecere qo, ni dua na tiki ni noda bula kamikamica na tamata qo
Verse 19
Mevaka na Teira dauloloma ko koya, kei na me yalewa kila sa mata vinaka; MO MAMAU GA ENA SUCUNA ENA VEIGAUNA KECEGA.
A hind of loves, and a roe of grace! Let her loves satisfy thee at all times, In her love magnify thyself continually.
Tovolea mada meda rai lesu enai tekitekivu ni veitalanoa ena I matai ni gauna ni sota, sa dua dina na ka kamikamica, eda sega ni via kila na balavu ni gauna eda lako tu kina, sa laki kida na mataka sa ca tale vei iko, o sa vinakata me buto tug a na vuravura, baleta sa kamikamica tikoga mai vei iko na nomudrau tiko vata
Au raica ni tadola sara main a vakasama qo, ka basika talega e levu na vakasama momona, cecere, totoka ka vinaka
Era vakasama dina kece, eso era vakayagataka na Viagra, se era vakayagataka na warusi, kau vakabauta eso era kila tale tu eso na kena veimataqali me vukei kina eso vei keda, io eda sa veikilai toka ga vakaveiwatini
Niu vosa tiko ena vakasama qo, e levu era nanuma beka ni sega ni Va-kalou, ka butobuto beka vei ira ni veitalanoataki, au vakabauta ena rarama ni vosa ni Kalou, e dodonu talega me vakararamataki kina nai tovo ni noda rai
Same 119:130
Ni sa vakamacalataki na nomuni vosa sa qai rarama mai, sa vakavukui kina ko ira sa sega ni vuku …..
Au vakabauta ni dua na gaunisala ni nona veivakararamataki na Kalou, sai koya meda sereka na nona vosa, me rawa ni caudre mai kina na kena rarama, me cinava na noda bula, ka vakararamataka na gaunisala
Ni da tiko ena vakasama qo, ena gadrevi kina meda tadola saraga yani
Na veivakacegui ena gagadre e dua na ka e dodonu meda veitalanoataka vakaveiwatini, baleta e duidui tu na veika e rawa ni vakayacori me sotavi kina na veivakacegui
Vei keda na turaga edua e vakaraitaka toka mai ena noda veitalanoa ena forum, ni sa dodonu talega me vakalailaitaki mada eso na soqo ni vakailawalawa, me da veinanumi, eso na gauna ni davo tu mai vale o vuni marama, sa gagadre toka, qai yali tu beka o tolotolo, sega tiko ni da kila ni sa tekivu me mavoa ka kakana vakamalua tiko e dua na leqa
Meda qai lesu tu ga yani sa mataka tu na vanua, o sa sega tu ni vinaka na nomu bula, o laki veicakayaka ga yani me cegu na lomamu, o mai dalasai tu yani, o vakacegu o iko, kakua ni guilecava na kemui sa talega ena gadreva me vakacegu
Nida lesu mai enai teitei ni sa wawale tu main a yago, qai lako vata tu mai ena walokai, na kakana ga e takoso e matamu, qori na kakana kana vinaka duadua, baleta e sotavi iko ena gauna sara ga o gadreva tu kina
Ni gauna ena sega ni vakacegui kina vakavinaka na karamaca ni bula ni veiyacovi, nai matai ga ni dua e takoso, lutu mai edua na vosa ni veisamei, sa cawadru sara ikea o vuni marama, se o vuni turaga, sega ni gadreva okoya me vakayacora, baleta ga ni o sa sega ni vakacegui koya rawa tiko, san a vakasaqaqara tale okoya e tautuba
Ena mataqali vata talega vei keda na marama, kevaka ena sega ni vakacegui vakavinaka tiko o kemui sa, qarauna vakavinaka, de qai vakasaqara tale I tuba
Au sega ni vakatusa seu vakabulabulataka tiko me rawa ni vakayacori na lasa I tuba, au kaya tiko ga ni bibi na noda raica meda veivakacegui tiko ena lomani bai ni vakawati
E tukuna tiko o Solomoni; Mo mamau ena sucuna ena veigauna kecega ….. na vosa qo ena ganiti keda ruarua na veiwatini, e dodonu mena mamau o vuni marama, ka dodonu talega me mamau o vuni turaga
Na vosa qo na mamau, kenai balebale ni o sa sotavi sara vakavinaka, se sa rauti iko, o sa marautaka, se o sa vakataucokotaki kina, se o sa bula levu
Vei keda na turaga, dau lekaleka ga na noda tiko vata sa oti vei keda, o ira na marama edua balavu toka vakalailai me qai ra vakacegu, drau sa kila tikoga na veika e dodonu me caka me rawa kina na vakacegu
E dua tale na tikina bibi, gauna eda sa vakamakubuni mai kina, sa dau gadreva o Pu me sa laki davo vata tikoga kei ira na makubuna, me sa qai veiqiqiyaki tug a vakaveitalia o Tua, kemuni!!!, o Tua talega e via katakata
Nai talanoa kei Tevita na tui, e tukuna nai vola tabu, gauna sa qase mai kina okoya, sa yabaki vuqa sara, sa qai laki kau mai edua na marama me dau mai luvaiwale, me rau dau moce vata tu kei koya na tui qo, baleta me rawa ni vakatakatari koya tu, nona I tavi ga okoya me dau mokota tu na tui qo me rawa ni katakata vinaka tu ga na yagona
Sa sega ni rawa ni veiyacovi o Tevita, baleta ni sa qase sara, sa gadreva toka ga okoya na katakata
Okoya gona vei kemuni na marama, dau nanumi talega o Tua, veitalia ga ke sa sega ni dua na ka e rawata, e dodonu me dau mokoti tu me rawa ni katakata tiko vakavinaka
Drau tovolea mo drau veivakacegu ena kena cecere duadua ga drau rawata, veitalia kevaka eda sa qase mai
Mai Viti e dredre saraga meda veisautaka e so na ka ena noda bula vakaitaukei
Ni gauna e oti kina na vakamau, mo sa rawata ma na watimu, sa oti saraga I kea na bula ni vakasavasava, sa sega ni qarauni nai sulusulu, sa sega na bula savasava, sa tekivu meda vakadukaduka mai
Ni dua na marama me qai boro damudamu toka mai na tebe ni gusuna, eda sa veikaruvi ka kureitaki liga na kena vo, merau qai veitauliga tiko li, uuuuuuuuuwwwwwiiiiii, era na kaya tale na kena vo, qori raici rau ……..
Drau kakua ni via kauwaitaka na nodra vosa na tamata, drau cakava ga na veika e vinaka vei kemudrau, baleta o ira era vosa tiko mai ya, era na sega ni vukea na nomudrau vuvale ni sa leqa mai, o ira vata qori era na vosa tale ni gauna e yaco kina edua na ka vei kemudrau
Dua na cauravou via leqa toka vakalailai na nona vakasama, qai sa via vakawati tiko, tukuna vua o iratou na nodratou vale, o iko mo sa kakua ni vakawati, baleta ni o iko mada ga o qaravi tu, o laki kauta tale mai edua qori mei kuri ni colacola ga vei kedatou
Vakalailai sa qai vosa cake mai na cauravou qo qai kaya; Ueeeeeeeee koi au talega au via peke!!!
Ena rawa ni da veiwalitaka, io edua ga na ka dina eda mai veitalanoa tiko kina qo, sega ni wasea okoya, na vinaka ni vakasama se leqa ni vakasama, eda gadreva kecega na peke se na vakacegui ni gagadre
Au vakavinavinakataka e dua na tacida ni vakasala tiko vei keda sa qase cake, 50 se 60 me qarauni na kena vakayagataki na Viagra, eso era tukuna na warusi e kaukauwa cake, io drau tauri kemudrau ga vakamalua
Sa rairai kena dodonu ga vei keda, me sa musu sobu eso na ka eda dau vakaogai keda tu kina, vakalevutaki na bula mai vale
Era dau tukuna na dauniveqaravi vua na tui mai Toga, ni sa bula ga na vale ni kuro, sa bula na vuvale taucoko, okoya gona vei keda na turaga, ni sa mamau ka marau tikoga o radini, sa marau taucoko tiko na matavuvale oya
Sa 28 taucoko na yabaki ni neirau veiwatini, au tukuna vei radini, sega mada niu kila se dua na marama ena tautauvata tale kei iko se sega, ena yalo dina, ena loloma, ena veikauwaitaki
Ni vakamacala o Solomoni, e matata vei koya nai tuvaki kei watina, e tukuna okoya; a sucumu ruarua sa vaka e rua na me kila lalai erau drua, erau kana voli ena maliwa ni viavia, kau na lako yani kina ulu ni vanua ni mura, kei na ulunivanua ni drega boi vinaka, ka yacova na kena kida na mataka, ka seavu yani na malamalawa, ko sa matavinaka sara sa sega na tikimu e ca
E seretaka okoya nai tuvaki kei watina, e matata mai cake ka yaco sara ki ra, sega tale ni dua na ka e vo, erau veikilai, erau veimositi, erau veivolekati, erau veilomani
Vakacava vei keda na veiwatini, vakacegui tiko beka vakavinaka na gagadre mai vale, sa kena gauna me vakalesui lesu mai kina na kamikamica ni nodrau veivokekati vakaveiwatini, drau veitalanoataka, drau veiwasei, io me yavutaki ena loloma kei na dina
Drau laki vakayakavi ena dua na vale ni kana, taubale tale tu mada ena ena dela ni veinuku, era cau kece main a kena rawati na vakacegu
Erau lako mai vei au edua na qase mai viti, tukuna okoya, talatala, sa 7 na luvequ, au sa vakamakubuni, veigauna taucoko au dau gadreva kina me keirau dau tiko vata kei na watiqu, e sega sara ga ni rawa, okoya kevaka sa vinakata tiko edua na ka vei au, niu sega ni solia vei koya, sa sega talega ni rawa na vakacegu
Ni dua na nodratou soqo ni family, qori sa vakaveitaliataki koya ga mai vei au, baleta tiko gona me rawa ni na caka na veika e gadreva
Au vosa vua na marama o ya, kau tukuna vua, na yagomu vakamarama, e sega ni kenai naki me gaunisala ni nona totogi o kemui sa, ni gauna sa gadreva kina na watimu me vakayagataki iko, kakua tale ni wawa, drau sasaga yani kina dua na vanua me rawa ni laki vakacegui kina okoya
Sa veiwalitaka vei au na qase qo, tukuna okoya, au sa tukuna vei kequ I sa, o iko mo sa caka soqo tu ga, tukuna vei iratou na nomudou family me tou soqo ga ena veisiga
Meda kakua tale ni da vakadredretaka tiko, sa dodonu me caka na veivakacegui, me drau mamau sara kina vakavinaka
Sa tu saka na vakanuinui, ni na veivuke na Kalou ena vakasama qo, me vinaka na bula ni matavuvale, ka dua talega na veiwatini mamarau, ni na veireguci na loloma, ka veidregati na yalo
Moni kalougata ka qaqa saka tiko ……. emeni


text:
SA i koya tale oqo na i kuri ni takitaki mai vei Vuniwai Epeli Nailatikau ka tiko mai Glenwood, Arkansas e na vanua levu o Amerika e na gauna oqo.
E na noqu wavokiti Mereke tiko qo, au sotava talega eke na i yaloyalo bvata ga au raica mai Viti oya na veimataqali tauvimate, na levulevu sivia ka ra vakalevu o ira na lewenivanua yago loaloa. Sa rauta me ra levulevu sivia ka ni tu na veimataqali kakana kei na kena wai ni gunu e na kena veimataqali ka ra volitaki tu e na vei kona ni taoni. Au a qiriti mai na veivanua e lomai Mereke me bau rawa ni sikovi ira ena vuku ni nodra tauvi mate.
Me vaka na ka e da dau cavuta wasoma, ni Kalou qo e Kalou levu. Se mani vakacava na noda duidui ni veimata tamata se draki ni bula vakacava o sotava tiko keina tuvaki ni vakasama cava o vakasamataka tiko ena sega ni veisautaka vakadua na dina.
E sega ni dua e na vuravura qo se lomalagi me na saqata na dina ni vosa ni Kalou ka ni volai tu vakamatata e na nona i Vola Tabu na Kalou na dauniveibuli ka buli keda e na 2 Timoci 3: 12 Ia, ko ira kecega era via lotu dina vei Karisito era na vakacacataki.
E na 2 Timoci 3: 16 Sa i koya na Kalou s avakavuna nai Vola Tabu kecega, a sa yaga oqo me i vakavuvuli, me vunauca na ca, me ia kina na veivaakdodonutaki, me ia kina na vakatavuvuli e na ka e dodonu.
2 Timoci 3: 17 Me yaco kina na tamata ni Kalou me vakarau ni sa vakarautaki kina i valavala vinaka kecega. E matata sara tu ga vakavinaka na veilawa e dodonu me da muria na tamata ka me kua na beci lewa. Na vosa ni Kalou sa vakaraitaka sara ga na veika e dodonu me da muria na tamata, ni o butu cala ga o na sotava na leqa ka tiko e na Vunau ni Soro 26: Ni tabu na matakau, me nanumi na siga ni vakaccecegu, Sa na cudruvi ira na talaidredre, sa yalataki na ka vinaka vei ira na talairawarawa. Sa na lomani ira na Kalou era veivutuni mai.
Tiko mai na Lekutu: 28 Sa tukuni nai soro kecega. Sa kena i balebale ni lotu e dodonu me nona i tavi me vakarautaki na tamata ka sega ni politiki, oya me soli vei Sisa na ka sa nei Sisa kei na ka e nona na Kalou me soli vua na Kalou.
Oya gona na vuna au sa dau vakadreta tiko vei keda ni da sega ga ni vakamuria na kakana e vakaraitaka na Kalou me da na vakayagataka, e sa da na tauvimate kina. Ni sa yacovi keda na tauvimate, sa na yaco me cakacaka kece eda cakava e sa na takavi mate ka yaco mo sega ni kila na ka e dodonu mo cakava.
Vei keda na veiliutaki e na veimata lotu e dodonu mo nanuma tiko ni Vola Tabu e da wilika tiko qori e na veisiga e tukuna tiko na kakana e dodonu mo kania kei na wai e dodonu mo gunuva. 1 ni Koronica 10: 31 O koya ga se dou kana se dou gunu, se cava ga na ka dou sa kitaka, dou kitaka kecega me vakarokorokotaki kina na Kalou.
Sa matata sara tu ga vakasigalevu ni veika kece e da kania se gunuva me vakarorokotaki kina na Kalou. Oya saraga na i vola dusidusi levu me da muria na tamata e na gauna qo.
Vei kemuni na veiliuliu ni lotu mai Viti, na kena vuavuai vinaka kei na bula savasava ni noda vanua e sa vakatau saraga vei keda, oya e na noda kania na kakana e dodonu ga mo kania kei na wai e dodonu mo gunuva e na qai basika kina mo na cakava na ka e dodonu ka laki donu kina na vanua, s ana qai yaco me sobu mai na veivakalougatataki ni Kalou
Na politiki e sega ni mai cakacaka e dodonu me vakaitavi kina na lotu, oya na cakacaka ni tamata yadua, na vuvale, na i tikotiko kei na matanitu. Na tamata yalosavasava ga e na taukena na vanua.
Na vuaviri esa yaco oti vakatolu e a oka kina na lotu en anona vakaitavi tiko, e yaco na mate ka vakatara na Kalou me yaco na veika oqo ka me rawa ni da vuli mai kina. Ia, eda sega ni vuli rawa mai kina.
Ni sega ni veisau na i tovo ni noda kana se gunu e na cala tu ga na veika e da cakava. E da na bulataka ga na ka e da kania. Ni da kana lewe ni manumanu tiko eda i tovo vaka manumanu. Io nanuma ni vakarau vakamatei na manumanu e dau rarawa. Na dra ni manumanu e tiko kina na cudru, ia na dra ga qori eda kania tiko e na vakavuna tiko mo dau cudrucudru.
O koya gona au via vakadreta tale kina me da kua wale ga ni vunau me da bulataka saraga na i vunau ni Kalou.
Me da nanuma vinaka ni sa vakamuri na i vakaro ni Kalou, e na bula vinaka na yago, na vakasama kei na yago, ka sa na yaco me taucoko na bula ka sega ni vakatikina walega, e dodonu me na 100 na pasede ni sa vakamuri vinaka na i vakaro ni Kalou. Ia, na dina ga qori e na qai sereki keda. Ia sa dodonu me da vuku ka yalomatua me rawa ni da muria vinaka tiko na ka e vinakata na Kalou me da cakava.
Ni kalougata tiko, me yacova na noda na veibulagoci tale.


text:
ENA macawa sa oti au vakaraitaka kina ni ra kerei au na turaga kei na marama ni Mudu mai na yanuyanu vakaturaga o Koro, ena Yasana vakaturaga o Lomaiviti,
ni mai cava ga na soli vakatutu ni Yavu ni Vakavulewa kei Viti (Constitution) mai kea, me keimami tavusoya tale mada e vica na ulutaga kau dau tasereka tiko ena veimacawa ena walesi ka ra kaya kina ni dau biu taucoko sara ga ki ra na i sele kei nai sivi ena gauna sa tekivu kina na noqu porokaramu, Vulica mo Kila ena Domoiviti.
Ia, me vaka ga ni dua vei ira na ulutaga ka sogota taucoko na gusu ni qita kei na ukalele ena bogi ni siga oya (sigidrigi), au gadreva me sa noda ulutaga mada nikua na nodra vakawatitaki na marama ni Idia. Au raica kina e matadra na noqu turaga Naita ni sa dua na ka nodra wainidivataka tu vakadede me bau dua nodra marama ni Idia.
Au via vakaraitaka vei ira ni kevaka era via dua nodra marama ni Idia, mera gole ga yani ki na Yasayasa Vaka-Ra, ka levu sara talega kina na dawai era gadreva tu me bau dua nodrai vakavakatawa ni bulumakau siviyara.
Taumada, e tabu vei ira na Idia me tu vakadede e loma ni vale e dua na luvedra goneyalewa me sivia na 20 na yabaki, ka me vakawatitaki ga ni se tu donu nona gauna vagoneyalewa ka tiko nona yabaki ni bula mai na 16 ki na 20.
Oqo ga na gauna ni nona vakawati, ke sa sivi na 20, sa kenai balebale ni rau sa tekivu tacori tiko o tama kei tina ena lawa ni lotu ni sa sega tiko ni rau vakayacora nodrau itavi sa kacivi rau kina na Kalou.
Kenai karua, ka sa kenai lutua talega, e tabu na veicavu se mera veidrotaki ena gaunisala butobuto na Idia, baleta ni oqo e vakayacora ga na manumanu, ka sa sega ni bau dua na tiki ni nodrai valavala vakavanua, vakabibi ni tiko na lawa ni lotu, ka vakauasivi na vakasama ni nona okati tiko na yalewa me waqawaqa ni Kalou, baleta ni bulia rawa na tamata e loma ni ketena (Creator).
Era vakabauta na Idia, vakabibi na Lotu Idu (Hinduism), ni yalewa e kalou ena loma ni dua na vuvale, ka lewa na ka kecega o koya, ka dau kaukauwa na nona vakataulewa, ni sa bulia rawa na tamata (tagane), na tamata ga sa vakavinakataka ka tara cake na vuravura.
Kevaka talega meda dikeva vakamalua na nodai Vola Tabu, vakabibi ena i Vakatekivu, ni sa buli oti o Atama, sa qai raica na Kalou ni sega ni taucoko nona bula ke yali na yalewa. E vaka tu e dua na gone yalowai (innocent) ka sa galili nira vakalialiai koya na manumanu kecega ni duatani taudua tu mai vei ira kece. Ia, na nuiqawaqawa kece oqori e walia ga e dua - sai koya na yalewa, sega walega ni mai nona vukevuke yaga, ia me mai veibuli (creator) me bulia na tamata.
Oqo na vanua e dredre kina vei ira na wekada na Idia mera vakadukara na yago ni dua na goneyalewa ni bera ni vakawatitaka ena kenai valavala dina sa lesia na Kalou, ka ratou na kalou-ca talega mai na matavuvale nei yalewa ni ratou sega ni qaravi koya vakavinaka ka tuberi koya ena kenai valavala sa volai.
Dua tale na yasana (oqo na ka era dau kaya lo tu ni ka vuni) ni se tiko taucoko na kamikamica ni dua na goneyalewa mai na yabaki 16-20 ka me se bera ni tarai koya e dua mai na koro, me sa vakawatitaki mei madrali savasava vei tamana kei tinana. Oqo e vakatokai ena vosa vakaidia me kanya daan ka kenai balebale cabori me vaka e dua na vutu senikau e loma ni wasaliwa mera qai lewa na qio na ka era cakava vua, ia o keitou sa vuluvulu kina, ni sa vakacirimi vaka kina na kena salusalu boiyawa.
Na bogi ni mocevata (vakamau) e dua na bogi bibi duadua vua e dua na goneyalewa ni Idia, na bogi ka kidavaki kina na nona gauna vakamarama ka vakamoce kina vakadua ki na nona gauna vagoneyalewa.
Kena mataka cake, sa kida vua e dua na rarama vou, sa yaco me vou na ka kecega, sa tekivu me soli vua e dua na ki (key) vou, me sa dolava ka sogota na lomalagi, baleta na livaliva vuni e toka vua (magnetic force), e duguci lomalagi.
Vei kemuni na marama o ni dau taleitaka na yaloyalo e rua ena veisigalevu - na Pavitra Rishta kei na Yaha mae ghar ghar kheli ni ratou dau cuva na gone e matai tinadratou ka tara na taukuku ni yavana e liu.
Era dau cakava nai vakarau ni veidokai vakaoqori, sega ni baleta ni tinana ga, ia, e baleta ni kalou o koya, ka tiko talega vua na ki ni veivakalougatataki (blessing) se veivakarusai (curse) e vuravura. Na ka ga e lutu mai gusuna, e lutu mai lomalagi, e laulau ka mosimosi, baleta ni dau kati me vaka na gata batigaga na ka e tauca.
Na nona cudru e sa cudru ni kalou, na nona marau sa marau kina na kalou, na nona qaravi sa qaravi kalou, na nona rokovi sa rokovi kina na Kalou kei na nona veibuli sa veibuli vakakina na Kalou.
Vei watina, me kila deivaki tiko, ni sa qai curu dina mai loma ni nona vale na Kalou, ka me okati ena veisiga me Kalou, ka sega ni taga nuku, se polo ni rakavi, se topu me cocowiriwiri, se jokeliti me oti ga, voli tale e dua.
Oqo ga nai wali ni bukete dole, na loma-ocaoca ni vakamakubuni ni sa saulevu na bula, na basulawa, na vorolawa vakoro, na mariwana, na veimurimuri, na mateni kei na lasa vakavuravura.
Me da lesu tale mada ki na gauna makawa - kaya noda i Vola Tabu; Dou tu mada vakadua, ka vakararai, dou taroga lesu na i lakolako makawa.


text:
E RATOU tovolea tikoga na timi lewe ya vitu ni Viti me ratou na vakavinakataka cake ga na yavu ni qito rakavi e na gauna ni vakaukauwa yago.
Na nodratou mai digitaki qo na timi ni Viti e sa tiko na lawa e virikotori mai na valevolavola ni rakavi unioni e na noda vanua me baleta na nodar digitaki.
Me vaka ni timi ni Viti e ratou taura tiko na i covi ni sotasota ni Gold Coast Sevens e na yabaki sa oti ka ratou na tovolea me ratou na laki taqomaka tale e na yabaki qo.
Na timi ni Viti esa mai digitaki talega e na siga Vukelulu ka ratou sa mai digitaki na lewe 12 na noda cauravou mai vei rau na dauniveivakatavulici ko Alivereti Dere kei na nona i vukevuke ko Timoci Wainiqolo.
Na sotasota ga ni Gold Sevens e na vakayacori tiko e na i ka 13 kei na i ka 14 ni vula qo mai Ositerelia.
Na yacadra ga na lewe 12 na cauravou e sa koto oqo e ra.
Levani Botia, Osea Kolinisau, Apisai R. Domolailai, Samuela Saqiwa, Ilai Tinai, Manueli lagai, Joji Ragamate, Ulaiasi Tavucuilagi, Leone Ravuetaki, Alipate Raitini, Samisoni Nasagavesi, Apisalome Waqatabu.


text:
Fiji's Family Network
Views: 5804
Hahaha b
Bula re Adi Una,na katuba ni sitoa nei dulari e rau na qai sota ga kei na buloko me basuka yani hihihi lolzzzz.O Kiti Tui au vakabauta ni baci soko overseas tu.
hihihhihihhi!!!O tu qore na buloko Bulou T?ahahahah!!
Io Adi Una ra bini tu qoka na buloko kei na kurubas me cabolo ve na winda hahaha lewa na tani na kena dola uwai lolzz.
ahahaahah!!rawa ni kemuni cola mai?hihihhi!!
Io kua ni leqa ena qai cola yani o Macake bale ni sa yamena rawa tu i tuba hahaha lewa na tani na tiri ni luka lolzzz.
ahahahaaha!!oilei!!ahahahaah!!
Wailei sa baci voleka mai o winter, mai mada dua na coffee sa tatara mai o batabata, dou bula kece.
Dou sa na rogoca koya na goneyalewa ni viti sucu mai afghan e a tukuni ni gone e kaivalagi, yahhhh!!
Bula taukei ni bar...Vavei se nunu tikoga nomudou submarine ...lol..Ke se nunu tiko me moscode taki yani dua na kilo na yaqona..hehehe..Io kerea mada dua bilo tea katakata qori ...Meu waraki tau tu mada kei na plastic bani mai vei nora..Me textaki mada se sa yaco tiko ivei na voli bani qo...lol
TTovata, se bulia tiko o nomuni tau na bani..ahahaah!!
Dou sa bula vinaka Kiti Tui,JW kei Adi Una,sa bula kata2 vinaka tu na bani ena Kiti"s Coffee Shop du gunu ji yani vakavinaka.
© 2012 Created by Matavuvale Admins.


text:
Fiji's Family Network
29 OKOSITA VUKELULU 2012
SIGA 240 MAI NA 366
“NA VEIVAKACEGUI NI GAGADRE ENA BULA NI VAKAWATI ”
SEXUAL INTIMACY
V/VAKAIBALEBALE 5:19
Mevaka na Teira dauloloma ko koya, kei na me yalewa kila sa mata vinaka; MO MAMAU GA ENA SUCUNA ENA VEIGAUNA KECEGA.
NIV TRANSLATION:
A loving doe, a graceful deer--may her breasts satisfy you always, may you ever be captivated by her love.
GOD’S WORD:
A loving doe and a graceful deer. Always let her breasts satisfy you. Always be intoxicated with her love.
DOUAY RHEIMS:
Let her be thy dearest hind, and most agreeable fawn: let her breasts inebriate thee at all times; he thou delighted continually with her love.
YOUNG LITERAL TRANS:
A hind of loves, and a roe of grace! Let her loves satisfy thee at all times, In her love magnify thyself continually.
Masu:
Turaga ni vakararamataka nai tovo ni noqu rai meu raica rawa na veika dina e tu ena nomuni vosa …..emeni
VAKASAMA VAKAYALO:
Taumada au gadreva meda dolava na noda vakasama, meda raica sara vakatitobu na bibi ni noda veivakacegui ena gagadre, au kaya tiko vei keda enai ulutaga qo ka, ni sega ni noda I tovo nai taukei mai Viti me dau veitalanoataki, me vaka na rarama ni dina ni vosa ni Kalou, keina rarama ni kila ka vakavulici, ena rairai yaga meda na nunuva na veiyamotu dromu ni bula vakawati, ka veitalanoa, veiwasei ka veivukei ena so na tikina bibi ni noda bula
Na kena tovolei me caka na vuli ni bula vakawati, sega ni ka bibi era a buli kina na marama mera I yaya ga ni veiyacovi vei keda na turaga, era a buli na marama ena dua nai naki cecere ka tukuna nai vola tabu:
Vakatekivu 2:18
A sa kaya na Kalou ko Jiova, sa sega ni yaga me tiko duadua na tamata, au na bulia e dua na dauveivuke e yaga vua …………
Eda raica eke, nai naki levu duadua a buli kina na marama, me dua nai vukevuke yaga
E tolu nai ulutaga e tiko ena vakasama qo me vaka na:
Veitokani – Companionship
Procreation – Vakatubu kawa
Sexual Intimacy - Veivakacegui ena gagadre
Au na gadreva meda vedovi ka veiwasei enai ulutaga na Sexualy Intimacy, meda yalo vinaka, meda kakua ni vakayagataka nai ulutaga qo me sala ni noda veileti, me vakayagataki na vakasama savasava meda veilaveti cake kina, ka veivakatatataki cake me rawa kina na tubu cake vaka yalo, ka vakauasivi me sereki eso nai vesu lelevu ni noda bula
Au tukuna tiko mai cake, ni dua toka nai ulutaga dredre me dau sereki, baleta ni da vesuki toka ga ena vakasama vaka viti, ni basika mai nai ulutaga qo me veitalanoataki, e vaka me sokanu na yagoda, ka vaka me vutivuti ni veitalanoataki, ka so era nanuma ni sega ni ka Vakalou meda mai veitalanoa taka, eso era nanuma, cava beka na vuna me kau mai kina
Au dau veisiko sara vakalevu mai Viti, kau qarava talega e levu sara na veiwatini e kavoro na nodra vuvale, au cakava e dua na vakadidike, kau yaco sara ena tabana ni Social Welfare, au taura mai kina, ni leqa levu e tiko, sai koya na kena sega ni qarauni na kena vakacegui na gagadre
Au kila ni da sa veitalanoa tiko mai ena dua nai ulutaga, Meda kakua ni tarova na veiyacovi ena loma ni bai ni bula vakawati
Ni kua au gadreva meda na veiwasei enai ulutaga qo: Sexual Intimacy - Veivakacegui ena gagadre
Taumada, tadola mai me rawa ni da veivukei, tovolea mo wasea mai na veika e tu ena nomu bula, baleta ena rawa ni vakabula edua vei keda e leqa tiko na nona matavuvale
E duidui na leqa, e yacovi keda tu na bula ni vakawati, ena rawa ni da na veiwalitaka, io eso era leqa dina tu, ka ra gadreva mera vukei, sega beka ni rawa ni ra na taroga baleta beka e nanuma ni na veiwalitaki, io au vakabauta mai na boto ni utoqu ni rawa meda na veisereki ena dina ni ulutaga qo
Eso vei keda na turaga, e malumalumu dina tu na yagona vakaturaga, so vei keda sa sega beka ni rawa ni veiyacovi ni vakaleqai tale tu eso nai tuvaki ni yagodra vakatagane
E rarama sara na vosa ni Kalou, o keda ga eda butobuto tiko na tamata, eso na vosa e sega ni vakayagataki rawa vei keda, baleta ni tabu ena noda bula vakaitaukei
Au gadreva meu tukuna e vica na vosa eke, me rawa ni rarama sara kina nai tovo ni noda rai, ni levu na vosa e vakayagataka nai vola tabu, e dredre meda veitalanoa kina me vaka na:
Vunau ni soro 21:20
Se sa dakupusi, se na leka, se ca e dua na matana, se sa bu ca, se vaka nana, se ceke …….
Vunau ni soro 22:4
….. Kei koya sa tara na ka sa sega ni savasava ena vuku ni mate, se na tamata sa yau loa na nona wai ni tagane ……
Verse 24
Dou kakua ni vakacabora vei Jiova na ka sa qaqi na qalana, se vorolaki, se ramusu, se sa sele …..
Eda raica eke, ni rarama sara na vosa ni Kalou, e dodonu meda tadola mai, veitalanoa mai, me rawa ni da sereki
Au gadreva meda na veiwase toka ena V/vakaibalebale 5:12 - 19
V/vakaibalebale 5:12
Ulei niu a cata na veivakavulici, ka beca nai vunau na lomaqu, kau sa sega talega ni vakarogoca na domodra era a vakavulici au, ia vei ira era a vakavulici au, kau a bese ni vakalakala na daligaqu, sa vo e lailai meu cakava na ka ca kecega!!!!
Kakua ni beca ni dua e wasea vei iko e dua na dina, yalo vinaka, ciqoma baleta ena rawa ni vukei iko ena dua na gauna
(Verse 15)
E tukuna tiko o Solomoni, mo gunu wai main a nomui keli wai, …….au vakabauta ni levu tu nai keli wai, io edua ga na mata ni wai e dodonu meda na gunu tiko mai kina na tamata vakawati, na mata ni wai oya, okoya ga e tiko mai vale, e dodonu me vakacegui iko tiko ena veigauna e yaco mai na karamaca ni veiyacovi
(Verse 16)
Me sa dui dave voli yani na nomui vurevure, kei na veiuciwai ena saqata ni koro … sega ni rawa nira na gunu taucoko tiko na koro ena nomui keli wai, e vakaibalebaletaka tiko na vuku o Solomoni, sega ni rawa ni ran a gunu talega na koro ena nomui keli ni wai, na mata ni wai qori e dodonu mo vakacegu duadua ga kina o iko ka sega ni nodra talega na vulagi
Vesre 17
Me nomu duaduaga, ka sega ni nomudou vata kei ira na kai tani …….
E vakamatatataki tiko eke, ni mata ni wai o taukena tiko qori, e dodonu me drau veivakacegui tikoga kina kei na watimu, ka sega ni ka ni koro, okoya qori me vakamamautaki ga kina o na watimu ni vakamau …. Emeni
Verse 18
Me kalougata na nomui vurevure ……..
Eda raica eke, ni vakalougatataka na Kalou nai vurevure, se na vanua ni noda veivakacegui, na veivakacegui ni gagadre, edua na ka e vakalougatataka na Kalou, e tiko ikea na bula, na veimositi, na veivolekati, na veilomani, e dua nai solisoli e solia na Kalou, sega ni dua na ka meda nanuma tug a na tamata me dua ga na tiki ni noda bula, au vakabauta ni totoka na vakasama cecere qo, ni dua na tiki ni noda bula kamikamica na tamata qo
Verse 19
Mevaka na Teira dauloloma ko koya, kei na me yalewa kila sa mata vinaka; MO MAMAU GA ENA SUCUNA ENA VEIGAUNA KECEGA.
A hind of loves, and a roe of grace! Let her loves satisfy thee at all times, In her love magnify thyself continually.
Tovolea mada meda rai lesu enai tekitekivu ni veitalanoa ena I matai ni gauna ni sota, sa dua dina na ka kamikamica, eda sega ni via kila na balavu ni gauna eda lako tu kina, sa laki kida na mataka sa ca tale vei iko, o sa vinakata me buto tug a na vuravura, baleta sa kamikamica tikoga mai vei iko na nomudrau tiko vata
Au raica ni tadola sara main a vakasama qo, ka basika talega e levu na vakasama momona, cecere, totoka ka vinaka
Era vakasama dina kece, eso era vakayagataka na Viagra, se era vakayagataka na warusi, kau vakabauta eso era kila tale tu eso na kena veimataqali me vukei kina eso vei keda, io eda sa veikilai toka ga vakaveiwatini
Niu vosa tiko ena vakasama qo, e levu era nanuma beka ni sega ni Va-kalou, ka butobuto beka vei ira ni veitalanoataki, au vakabauta ena rarama ni vosa ni Kalou, e dodonu talega me vakararamataki kina nai tovo ni noda rai
Same 119:130
Ni sa vakamacalataki na nomuni vosa sa qai rarama mai, sa vakavukui kina ko ira sa sega ni vuku …..
Au vakabauta ni dua na gaunisala ni nona veivakararamataki na Kalou, sai koya meda sereka na nona vosa, me rawa ni caudre mai kina na kena rarama, me cinava na noda bula, ka vakararamataka na gaunisala
Ni da tiko ena vakasama qo, ena gadrevi kina meda tadola saraga yani
Na veivakacegui ena gagadre e dua na ka e dodonu meda veitalanoataka vakaveiwatini, baleta e duidui tu na veika e rawa ni vakayacori me sotavi kina na veivakacegui
Vei keda na turaga edua e vakaraitaka toka mai ena noda veitalanoa ena forum, ni sa dodonu talega me vakalailaitaki mada eso na soqo ni vakailawalawa, me da veinanumi, eso na gauna ni davo tu mai vale o vuni marama, sa gagadre toka, qai yali tu beka o tolotolo, sega tiko ni da kila ni sa tekivu me mavoa ka kakana vakamalua tiko e dua na leqa
Meda qai lesu tu ga yani sa mataka tu na vanua, o sa sega tu ni vinaka na nomu bula, o laki veicakayaka ga yani me cegu na lomamu, o mai dalasai tu yani, o vakacegu o iko, kakua ni guilecava na kemui sa talega ena gadreva me vakacegu
Nida lesu mai enai teitei ni sa wawale tu main a yago, qai lako vata tu mai ena walokai, na kakana ga e takoso e matamu, qori na kakana kana vinaka duadua, baleta e sotavi iko ena gauna sara ga o gadreva tu kina
Ni gauna ena sega ni vakacegui kina vakavinaka na karamaca ni bula ni veiyacovi, nai matai ga ni dua e takoso, lutu mai edua na vosa ni veisamei, sa cawadru sara ikea o vuni marama, se o vuni turaga, sega ni gadreva okoya me vakayacora, baleta ga ni o sa sega ni vakacegui koya rawa tiko, san a vakasaqaqara tale okoya e tautuba
Ena mataqali vata talega vei keda na marama, kevaka ena sega ni vakacegui vakavinaka tiko o kemui sa, qarauna vakavinaka, de qai vakasaqara tale I tuba
Au sega ni vakatusa seu vakabulabulataka tiko me rawa ni vakayacori na lasa I tuba, au kaya tiko ga ni bibi na noda raica meda veivakacegui tiko ena lomani bai ni vakawati
E tukuna tiko o Solomoni; Mo mamau ena sucuna ena veigauna kecega ….. na vosa qo ena ganiti keda ruarua na veiwatini, e dodonu mena mamau o vuni marama, ka dodonu talega me mamau o vuni turaga
Na vosa qo na mamau, kenai balebale ni o sa sotavi sara vakavinaka, se sa rauti iko, o sa marautaka, se o sa vakataucokotaki kina, se o sa bula levu
Vei keda na turaga, dau lekaleka ga na noda tiko vata sa oti vei keda, o ira na marama edua balavu toka vakalailai me qai ra vakacegu, drau sa kila tikoga na veika e dodonu me caka me rawa kina na vakacegu
E dua tale na tikina bibi, gauna eda sa vakamakubuni mai kina, sa dau gadreva o Pu me sa laki davo vata tikoga kei ira na makubuna, me sa qai veiqiqiyaki tug a vakaveitalia o Tua, kemuni!!!, o Tua talega e via katakata
Nai talanoa kei Tevita na tui, e tukuna nai vola tabu, gauna sa qase mai kina okoya, sa yabaki vuqa sara, sa qai laki kau mai edua na marama me dau mai luvaiwale, me rau dau moce vata tu kei koya na tui qo, baleta me rawa ni vakatakatari koya tu, nona I tavi ga okoya me dau mokota tu na tui qo me rawa ni katakata vinaka tu ga na yagona
Sa sega ni rawa ni veiyacovi o Tevita, baleta ni sa qase sara, sa gadreva toka ga okoya na katakata
Okoya gona vei kemuni na marama, dau nanumi talega o Tua, veitalia ga ke sa sega ni dua na ka e rawata, e dodonu me dau mokoti tu me rawa ni katakata tiko vakavinaka
Drau tovolea mo drau veivakacegu ena kena cecere duadua ga drau rawata, veitalia kevaka eda sa qase mai
Mai Viti e dredre saraga meda veisautaka e so na ka ena noda bula vakaitaukei
Ni gauna e oti kina na vakamau, mo sa rawata ma na watimu, sa oti saraga I kea na bula ni vakasavasava, sa sega ni qarauni nai sulusulu, sa sega na bula savasava, sa tekivu meda vakadukaduka mai
Ni dua na marama me qai boro damudamu toka mai na tebe ni gusuna, eda sa veikaruvi ka kureitaki liga na kena vo, merau qai veitauliga tiko li, uuuuuuuuuwwwwwiiiiii, era na kaya tale na kena vo, qori raici rau ……..
Drau kakua ni via kauwaitaka na nodra vosa na tamata, drau cakava ga na veika e vinaka vei kemudrau, baleta o ira era vosa tiko mai ya, era na sega ni vukea na nomudrau vuvale ni sa leqa mai, o ira vata qori era na vosa tale ni gauna e yaco kina edua na ka vei kemudrau
Dua na cauravou via leqa toka vakalailai na nona vakasama, qai sa via vakawati tiko, tukuna vua o iratou na nodratou vale, o iko mo sa kakua ni vakawati, baleta ni o iko mada ga o qaravi tu, o laki kauta tale mai edua qori mei kuri ni colacola ga vei kedatou
Vakalailai sa qai vosa cake mai na cauravou qo qai kaya; Ueeeeeeeee koi au talega au via peke!!!
Ena rawa ni da veiwalitaka, io edua ga na ka dina eda mai veitalanoa tiko kina qo, sega ni wasea okoya, na vinaka ni vakasama se leqa ni vakasama, eda gadreva kecega na peke se na vakacegui ni gagadre
Au vakavinavinakataka e dua na tacida ni vakasala tiko vei keda sa qase cake, 50 se 60 me qarauni na kena vakayagataki na Viagra, eso era tukuna na warusi e kaukauwa cake, io drau tauri kemudrau ga vakamalua
Sa rairai kena dodonu ga vei keda, me sa musu sobu eso na ka eda dau vakaogai keda tu kina, vakalevutaki na bula mai vale
Era dau tukuna na dauniveqaravi vua na tui mai Toga, ni sa bula ga na vale ni kuro, sa bula na vuvale taucoko, okoya gona vei keda na turaga, ni sa mamau ka marau tikoga o radini, sa marau taucoko tiko na matavuvale oya
Sa 28 taucoko na yabaki ni neirau veiwatini, au tukuna vei radini, sega mada niu kila se dua na marama ena tautauvata tale kei iko se sega, ena yalo dina, ena loloma, ena veikauwaitaki
Ni vakamacala o Solomoni, e matata vei koya nai tuvaki kei watina, e tukuna okoya; a sucumu ruarua sa vaka e rua na me kila lalai erau drua, erau kana voli ena maliwa ni viavia, kau na lako yani kina ulu ni vanua ni mura, kei na ulunivanua ni drega boi vinaka, ka yacova na kena kida na mataka, ka seavu yani na malamalawa, ko sa matavinaka sara sa sega na tikimu e ca
E seretaka okoya nai tuvaki kei watina, e matata mai cake ka yaco sara ki ra, sega tale ni dua na ka e vo, erau veikilai, erau veimositi, erau veivolekati, erau veilomani
Vakacava vei keda na veiwatini, vakacegui tiko beka vakavinaka na gagadre mai vale, sa kena gauna me vakalesui lesu mai kina na kamikamica ni nodrau veivokekati vakaveiwatini, drau veitalanoataka, drau veiwasei, io me yavutaki ena loloma kei na dina
Drau laki vakayakavi ena dua na vale ni kana, taubale tale tu mada ena ena dela ni veinuku, era cau kece main a kena rawati na vakacegu
Erau lako mai vei au edua na qase mai viti, tukuna okoya, talatala, sa 7 na luvequ, au sa vakamakubuni, veigauna taucoko au dau gadreva kina me keirau dau tiko vata kei na watiqu, e sega sara ga ni rawa, okoya kevaka sa vinakata tiko edua na ka vei au, niu sega ni solia vei koya, sa sega talega ni rawa na vakacegu
Ni dua na nodratou soqo ni family, qori sa vakaveitaliataki koya ga mai vei au, baleta tiko gona me rawa ni na caka na veika e gadreva
Au vosa vua na marama o ya, kau tukuna vua, na yagomu vakamarama, e sega ni kenai naki me gaunisala ni nona totogi o kemui sa, ni gauna sa gadreva kina na watimu me vakayagataki iko, kakua tale ni wawa, drau sasaga yani kina dua na vanua me rawa ni laki vakacegui kina okoya
Sa veiwalitaka vei au na qase qo, tukuna okoya, au sa tukuna vei kequ I sa, o iko mo sa caka soqo tu ga, tukuna vei iratou na nomudou family me tou soqo ga ena veisiga
Meda kakua tale ni da vakadredretaka tiko, sa dodonu me caka na veivakacegui, me drau mamau sara kina vakavinaka
Sa tu saka na vakanuinui, ni na veivuke na Kalou ena vakasama qo, me vinaka na bula ni matavuvale, ka dua talega na veiwatini mamarau, ni na veireguci na loloma, ka veidregati na yalo
Moni kalougata ka qaqa saka tiko ……. emeni
Views: 5463
ulutaga vinaka kemuni...totoka na veiwasei.
Ni sa caka tiko na veiwasei..sa kerei mo ni vakaitavi mai e na discussion me vaka mo ni interact mai se solia mai e so tale na nomuni nanuma se experience me veicurumaki mai vata kei ira na vakaitavi tiko e na veitalanoa..se vakacava Jone Nacanieli.......Ulutaga vinaka...Totoka..
Good point bro...@ Joe Nakui.
Quote,"V/VAKAIBALEBALE 5:19
Mevaka na Teira dauloloma ko koya, kei na me yalewa kila sa mata vinaka; MO MAMAU GA ENA SUCUNA ENA VEIGAUNA KECEGA
Noqu vakawilika tiko na i kau ni ulutaga qoka (sa rui balavu vakaca), mai tao koso na mataqu e na yatuvosa oqori, sa rauti au saraga, tou kua ni qai waraka na Breast Feeding Week, sa tou mamau tu la kina e na veibogi, se vacava Tau Ray? Na kila tiko ga o kemuni !!
Vinaka vakalevu nai ulutaga qoka - e ka dina taucoko na veika o ni cauraka tiko ka dau sega tu ni rawa vei keda nai taukei me da dau veitalanoa taka vaka rarama na leqa e dau dui yacovi keda vakabibi ena vuku ni veiyacovi se sexual intimacy. E via tautauvata toka ga na noda dau sega ni rawa ni veiwasei ena vuku ni veika e vakavuna na kena kavoro na noda bula vakamatavuvale.
E so e nodra vakasama ni sa rau vau ga ena vakamau, sa oti talega e kea na kena sagai me satisfy taki o kenai sa baleta ni sa rawata na lomana. Eso ena gauna e ra sa yaco mai kina na gone sa vaka me yali vei ira na gadreva na tiko vata kei na watidra (wive's lose their glamour??) ka ra vakasaqara e dua tale - e dua e a wasea tiko vei au na leqa ni nona matavuvale ni a kaya vua o watina tagane - e vinaka cake o koya ya baleta ni se 'tight' tu...o iko sa 'slack'...e a via via vakaleqa saraga na bula nei yalewa na vosa ya....au qai wasea tiko vei koya...sega qori e vakasaqara ga e dua nai ulubale lokiloki sara to explain away his infidelity...and he should be ashamed of himself!! There is nothing wrong with you - it is him!!
E dina talega ni sa rui levu na nodra vakayagataki ira na veiwatini ena vei soqosoqo lotu eso era lewena - soqosoqo ni marama, soqosoqo ni turaga vata kei na veimata soqosoqo tale eso, e kauti ira tani vakalevu mai vale...sa sega kina na nodrau gauna koula vakaveiwatini...
E dau tu talega na gauna e dau yacovi keda kina na marama na gagadre ni veiyacovi...oqo beka ena gauna ni 'ovulation' e dau yaco mai kina na desire ni tiko vata...eda dau vakaraitaka na saini eso ena nodai sulusulu, ena nodai moimoi e loma ni vale vei ira na watida...ni da sa tiko vata vaka balavu - era na kila rawa na watida na saini qoka...ia e levu talega vei keda; ni vesuki keda na culture ni bula vakaitaukei - e vaka e 'tube light' tale tu ga ka sega ni kila rawa na veigauna vakaoqo.
Vei kemuni na turaga - e dau totolo wale sara na kena vakayadrati na yagomuni, o ni sa tu vakarau mo ni valu...o keimami na marama - e dau dede toka na kena yaco mai vei keimami na gagadre se e dau taura toka e dua na gauna me vakayadrati na yagoi keimami...e totolo talega na nomuni vakacegui - e sega ni tautauvata kei keimami - e dau taura toka e dua na gauna me rawa ni qai yacovi na kaukauwa ni veiyacovi...e tu nai vei moimoi eso ni veivakayadrati me rawa ni drau yacova vata na gauna ya ni veivaluvaluti...
Esa dodonu kina me da vulica me da veiwasei vakaveiwatini - vakabibi ena veika e baleta na noda veivakacegui vakaveiwatini se nai moimoi cava e da rawa ni veivakacegui kina. Au kila ni levu na veiwatini era sega tu ni dau vakayacora qoka. O Turaga e qai la mai ova, rawa na tasi, qai....o Vunimarama sa qai mai davo toka yani sega tiko ni kila se sa okoya sa la ya, se e tiko tale e dua na ka ka vakavuna na kena kamikamica na tiko vata se veiyacovi...
Sa dodonu me da veiwasei taka na vei ulutaga vaka oqo baleta ni levu vei keda eda vesuki ena vakasama ni tabu ni veitalanoataki na veika e vakayacori ena loma ni rumu ni moce se enai davodavo ni vakawati - ka ra sega tu ni vakila na kena kamikamica na tiki ni bula vakawati oqo.
E cava na para 6 Bale? E dina se lasu hahaha.........
vinaka vakalevu @ RNK......ray au tokona nomu vakamacala.......sa yaco ga mai na gauna me da sa na doudou na veitalanoa taka na bula ni tiko vata.........sa kua na veimadualaki...qo e dua na vanua e da na vuli kina vakalevu me baleta na noda malumalumu......dua noqu i tokani dau tukuna ni se bera ni rau tiko vata kei na watina dau tarogi koya se cava e na vinakata me na caka vua...they talk about sexual positions or what to do to satisfy each other......e levu vei keda na veiwatini e da dau madutaka na tikina qo...we just go for the usual thinking it is the right thing to do....sa dodnu me da dau kila se veiwasei taka vakaveiwatini na i vukivuki cava me na caka me rawa ni drau na marautraka kina na nomudrau bula vakawati.....
Ke sa vakayacori kece tu e na yalo e marautaka se duavata vakaveiwatini,sega ni dua na ka ke drau via vola kece na vei fika se matanivola kecega e na i vukivuki drau sa vakadonuya vata...me kua ga na force......ia ia..faya..sa oti na i vakamacala ni vua ni kau karakarawa..sa voleka sara na yaloyalo karakarawa....LOL...
vinaka vakalevu na veiwasei tiko e na rarama..kemudrau na marama..mai tale eso...lol..wananavu na yalo ga me ju dodonu....vinaka......
lol...tauri iko vamalua baraca @Joe lol
hahahahaha...io io baraca...o sa ni vodo bera tiko mai waqa..@ Onetime...o ratou se waraka tiko ga na marama na i vukivuki mai na Vanua vei O Balabalavu Vulavula.....dua mai yasana qori...ie....lol
Bula,bula vinaka Onetime...sa dede..hahahahaha...vinaka..vinaka...
Na cava e ra dau vinakata ga kina e so na veiwatini me ra veiyacovi e na bogi? Vacava e na sigalevu tutu?
@ Ravouvou ni Seatura - again it comes with how comfortable they are with each other I guess....or maybe it's how they perceive it to be like that is only for the butobuto ni bogi ka sega ni dodonu me caka ena siga....ia era sega ni kila tiko na bibi se na titobu ni veivolekati (intimacy) e kauta mai....e kauta tani talega na veimaduataki ni rau veirai ena siga levu tutu. E dua na ka levu na madua - na madua taka na ka e ra nanuma na tamata se o ira na lewe ni vuvale ni rau sogosogo vaka sigalevu. E tautauvata ga ya vata kei na veiyacovi me bokoboko tu na cina - era sega ni vinakata me waqa tiko na cina...na veiyacovi e ka vakalou - e dodonu me caka ena rarama ka me kakua vunitaki ena butobuto ni bogi.....
© 2012 Created by Matavuvale Admins.


text:
E DUA na ka dredre na noda laki vueta cake e dua na bisinisi se dua na i tuvatuva esa sega ni cicivaki tu mai vakavinaka ena 20 vakacaca na yabaki sa sivi.
Ena gauna oqo e sa vakanamata tiko na Lotu Wesele ki na qele mai Navuso me na vukea na kena cicivaki na veiqaravi levu ena loma ni Lotu Wesele e Viti kei Rotuma.
Ena gauna oqo esa vinakati na milioni me na qaravi vakavinaka kina na veiqaravi ni lotu kei na nodra tuberi ka vukei na noda era vinakata na veivuke.
E vakadeitaka o Talatala Malakai Tuikadavu ena yabaki rua sa oti na kena sa soli vua me laki cicivaka na koronivuli oqo.
Tukuna o Talatala Mala ni gauna e laki tekivu kina e Navuso, e tuvaki ca sara ga na vanua oqo, e ra sa makawa ka sega ni vakavoutaki na vale ni qasenivuli, esa tubua na i teitei, esa sega ni kila me tekivu mai vei na nona veiqaravi.
E qai vakadeitaki vei Talatala Malakai ni sega ni vakacalaka na nona biuti koya e kea na Kalou ena vuku ni kila kei na nona dau taleitaka me dau vakayagataki qele.
E a vulica mai eso na vuli ni veivakarautaki emai Siqapoa, rawata na nona vuli Talatala e Davuilevu kei na vica tale na i vola ni koroi e rawata mai na turaga ni Sote, Verata, Tailevu.
E turaga dau cakacaka, e sega ni dau vakasuka ka du sasaga.
E qai tekivuna madaga o Talatala Mala e so na veika e nanuma me sa tekivu kina vakamalua na kena cicivaki o Navuso.
E tei dalo e vica vata na drau, kei na tavioka, eso na kakana draudrau.
E vakavinakataka na vale nodra na qasenivuli kei ira era na veiqaravi vata e Navuso.
E vakayagataka na kila e tiko vua ena kena volai eso na i vola ni kerekere ena kena sagai me na vakatoroicaketaki na susu manumanu kei na teitei e Navuso.
E tara eso na ba ni toa, e rawata mai eso na veivuke vakailavo mai na matanitu, mai na veitabana lelevu eso era dau soli ilavo ni veivuke se na donor agencies.
E vola eso na i vola ni kerekere kivei ira na wekada vakalotu e valagi, e rawa mai kina e dua na katavila (tractor) vou ka drau vakacaca na udolu na kena i sau.
E sega ni raica o Talatala Malakai na dredre kei na kena sa kaya e vuqa ni sa na sega tale ni cadra mai o Navuso.
E raica o koya na Kalou ni na rawata vua na ka, kei na veika e sa dredre vei keda na tamata e rawarawa vua na Kalou kevaka eda nuitaka na Kalou ka vakarogotaka vua na Kalou na noda sala kecega.
E na loma ni rua na yabaki oqo, esa kila na Bose levu ni Koniferedi, esa kila a matanitu levu e Viti, mai na Minisitiri ni Teitei, na tatadra nei Talatala Mala kei iratou eatou toka e yasana ena vuku ni kena sagai me cici vakavinaka na veiqaravi e Navuso.
E ratou sa tekivuna ena yabaki oqo ena kena na soli e rauta ni $300,000 vei ira na lewe 30 na gonevuli era na rawata na nodra vuli e Navuso ena yabaki 2014.
E dua na gonevuli ena tiko ena nona i vola ni baqe e $10,000 me na laki vukei koya ena nona vakayagataka na kila ni vuli teitei kei na susu manumanu.
E rabailevu na veiqaravi kei na veika ena kauta lesu tale mai kivei keda kevaka eda na tokona na tatadra oqo ni kena tarai cake ka vukei na sasaga yaga oqo e Navuso.
Vinaka vakalevu Delana
E taura talega na gauna oqo na tabana ni Nai Lalakai me na vakavinavinakataki Iliesa Delana ena vuku ni i sausau vou e sa mai tekia toka ena noda vanua ena vuku ni qito levu na Paralmpics.
Ena marautaki tiko ena koro turaga oqo e Suva na nona soqo o Delana ka sa vakanuinui tu na tabana ni Nai Lalakai ni na cecebuya tikoga na drotini nei Viti ena vuku ni taledi ni qito era dau matataki keda kina o ira na noda ki vavalagi.


text:
E A mai caqeta curu ko Abbu Zahid mai na timi ni Ba e dua na polo ena karua ni veimama me rawa ni tarova kina na timi ni Suva na nona liu e na tuvatuva ni poidi e na sotasota ni National Sccer League.
E sa liu tikoga na timi ni Ba e na tuvatuva ni poidi ka rawata tiko e 35 na poidi kei na timi ni Suva e na karua ni tutu oya e na 33 na poidi.
Na kai kei Suva e a rawa e na i matai ni veimama mai vei Simione Maikeli e na dua na totogi ni qai tekivu na i karua ni veimama.
E na karua ni sota e a vakadruka na timi ni Tavua na timi ni Nadi e na kai 5 kei saiva, ka rau tai na timi ni Navua kei Lautoka e na 2 kei 2, ia, na timi ni Savusavu e vakadruka na timi ni Labasa e na 3 kei saiva.


text:
Update: 3:35PM E VAKARAITAKA ko Sumasafu Vilisoni na Peresitedi ni i Soqosoqo ni Lewenivanua ka ra vakaleqai tu na nodra bula e Viti (Fiji Disabled People Federation) ni veisautaka vakadua na nodra rai na tamata o Iliesa Delana e na nona mai rawata na metali koula e na sotasota ni Paralympic mai Lodoni.
Na nona mai qaqa qo o Iliesa sa vukea cake talega me veisau na nodra dau raici keimami sobu tu na lewenivanua e na vuku ni neimami vakaleqai tu vakayago, e kaya ko Vilisoni.
Sa dua na ka na noqu vakavinavinaka levu vei Iliesa e na nona rawa ni vakaraitaka e vuravura ni tiko talega vei koya na taledi ni qito, e kaya.
Ia o Iliesa Delana e cauravou ni Nakalou mai Macuata ka vasu ni Nadrala mai Nadroga ka rawata na metali koula e na rika (F42 Mens long jump).
E sa rawata e 13 na metali koula o Delana e na veigauna kece ni nona qito me yacova nona cabeta qo e dua na ulunivanua me rawata kina na i matai ni metali koula nei Viti e na sotasota ni Paralympic mai Lodoni.
O Iliesa e se bera vaakdua ni bau sota kei nona Ta, e kaya ko Vilisoni.
E vakaraiataka o Vilisoni ni veigauna kece me rau dau lako vata vakacakacaka e dau tukuna o Delana ni gone ni Naigani mai Batiki, ia, e na nodrau a tiko voli mai Bua e na dua na gauna, a qai vakaraitaka o Delana vei Vilisoni ni cauravou ni Nakalou mai Macuata, ia, e se bera ga ni bau raici nona ta.
Na nona sa mai qaqa qo o Iliesa au sotava e so na vuvale e na macawa qo, era vakavinavinakataki au kau raica na nodra veitokoni kei na nodra vakadeitaka ni rawa ni keimami vakaitavi ena ka kecega o keimami qo, e kaya ko Vilisoni.
Kaya ko Vilisoni ni gauna qo e sa dua na ka na nona marau e na nona rogoca tiko na nodra vosa na i liuliu ni matanitu, na Paraiminisita e na nona vakavinavinaka tiko me baleta na nona sa mai rawata qo na koula o Delana ka vaka kina na gone turaga na Peresitedi ni noda vanua.